I drugi blok TE u Pljevljima rizikuje kršenje ekoloških propisa - Vijesti.me\nI drugi blok TE u Pljevljima rizikuje kršenje ekoloških propisa\nNajmanje pet elektrana na Zapadnom Balkanu, posebno u BiH, Srbiji i Crnoj Gori, mogu da odstupaju od značajnih djelova evropske direktive\nSerija od najmanje pet novih elektrana planiranih u zemljama Zapadnog Balkana koje žele postati članica Evropske unije (EU) rizikuju kršenje zakona o zagađenju Energetske zajednice (EZ), prije nego što čak i počnu proizvodnju električne energije, upozorila je pravna organizacija EU, Frank Bold.\nNovi termo objekti na Balkanu, uključujući i drugi blok TE Pljevlja mogu prekršiti zakonodavstvo EU o zagađenju, upozoravaju međunarodni pravni eksperti.\n"S obzirom na činjenicu da je potrebno oko četiri godine za gradnju jedne elektrane, sve one koje još nijesu počele gradnju, biće završene tek nakon 2018, i moraju imati odgovarajuću tehnologiju kontrole zagađenja i procese za izbjegavanje neočekivanih dodatnih troškova", navodi se u saopštenju Frank Bolda.\nEksperti te organizacije su saopštili da analize pokazuju da najmanje pet elektrana na Zapadnom Balkanu, posebno u BiH, Srbiji i Crnoj Gori, mogu da odstupaju od značajnih djelova evropske direktive koja se odnosi na emisije štetnih gasova, ako se izgrade kako to predviđaju sadašnji planovi.\nPipa Galop iz organizacije CEE Bankwatch Network smatra da lokalne vlade i dalje imaju velike planove u energetskom sektoru, "uprkos jasnim evropskom trendu otklona od uglja".\n"Ako ovi projekti nastave da se realizuju, usklađenost sa direktivom o emisiji štetnih gasova je minimum uslova kojim se mora pridržavati neko ko se i dalje pridržava investicija u ugalj", navela je Galop.\nNVO Green Home je u saradnji sa organizacijama Frank Bold i CEE Bankwatch Network dostavila nadležnim institucijama analizu odluke Ministarskog savjeta Energetske zajednice od 24. oktobra prošle godine, a koja se tiče primjene Direktive EU o industrijskim emisijama (IED) i implikacija te odluke za nove termoelektrane na Zapadnom Balkanu, Moldaviji i Ukrajini.


Pripadnici BSK na Kosovu, arhivska fotografija\nKomandant Međunarodnih mirovnih snaga na Kosovu nemački general Markus Bentler je na neodređeno vreme zamrznuo saradnju sa Bezbednosnim snagama Kosova. Takvu odluku komandanta KFOR-a podržala je i Međunarodna civilna kancelarija i njen šef Piter Fejt. U institucijama Kosova ističu da treba što pre prevazići sadašnje stanje imajući u vidu da je KFOR imao i ima nezamenljivu ulogu u stvaranju i obučavanju BSK.\nDo ovakve odluke komandanta KFOR-a je došlo nakon što su pripadnici BSK na ceremoniji početka manifestacije "Epopeja OVK" bili naoružani dugim cevima, što je, kako ističu u KFOR-u, bilo suprotno sporazumu koji je postignut sa predstavnicima institucija Kosova i rukovodiocima BSK.\nKFOR je zatražio garancije da se to neće ponavljati. Međutim, u Ministarstvu BSK smatraju da nisu izazvali nikakav incident. Portparol Ministarstva BSK, Ibrahim Shala kaže da je učešće BSK na ceremoniji bilo usaglašeno u organizacionom odboru i da je ceremonija bila pod pokroviteljstvom premijera Kosova Hashima Thaçija.\n”Učešće Ceremonijalne garde na manifestaciji "Epopeja OVK" nije incident, jer je učešće BSK bilo i u organizacionom odboru ceremonije. Radilo se o ceremoniji koja je imala državni karakter i koja je održana pod pokroviteljstvom premijera i Vlade”, kaže Shala.\nOn podseća da je Garda sa oružjem dočekivala mnoge predsednike, premijere, ministre i vojne zvaničnike koji su posetili Kosovo. I Međunarodna civilna kancelarija (MCK) je saopštla da podržava zamrzavanje odnosa KFOR-a sa Bezbednosnim snagama Kosova.\n“MCK podržava sadašnje korake koje je preduzeo komandant KFOR-a što se tiče odnosa sa BSK. Ostala pitanja oko korišćenja Počasne garde treba da se postave Vladi Kosova”, rekao je za prištinske medije portparol MCK Kai Miler Berner.\nKFOR za prevazilaženje problema\nIz KFOR-a je saopšteno da korišćenje oružja tokom smotre takođe nije u skladu sa položajem KBS-a kao formacije koja nema vojni status. Osim toga, NATO zastava je bila istaknuta za vreme svečanosti što nije prihvatljivo jer je KFOR statusno neutralan, smatra KFOR.\nKomandant KFOR-a Markjus Betler se u subotu sastao sa predsednikom i premijerom Kosova Fatmirom Sejdiuom i Hašimom Tačijem, ministrom BSK Fehmijem Mujotom i komandantom BSK Suljejmanom Selimijem.\nReagujući na odluku komandanta Kfora, zamenik premijera Kosova, Hajredin Kuçi je rekao da "niko ne može tražiti od Kosova da se ne ponaša kao nezavisna i suverena država".\nPortparol Ministarstva BSK kaže da su zainteresovani da se sadašnja situacija prevaziđe i najavlju moguće sastanke sa predstavnicima KFOR-a tokom današnjeg dana.\n”Mi nismo zainteresovani da se odnosi sa KFOR-om pogoršavaju, jer je KFOR naš značajan partner koji je uticao na stvaranje strukture BSK. Mi ćemo sa njima nastaviti saradnju”, kaže Shala.\nInače, prema planu Martija Ahtisarija, koji je osnov uređivanja odnosa na Kosovu predviđeno je da NATO ima izvršni autoritet u odnosu na BSK dok one ne postignu puni operacionalni kapacitet, o čemu se odlučuje u NATO-u.


Heroji u doba koronavirusa: Ana Kostić i Nikola Vasić - Medija centar\nU osmoj emisiji “Heroji u doba koronavirusa” gostovali su profesorka srpskog jezika i književnosti Ana Kostić i predsednik humanitarne organizacije „Kosovsko Pomoravlje“ Nikola Vasić.\n„Mogu da vam kažem da to u početku uopšte nije bilo jednostavno i lako, ali kao što se živ čovek na sve privikne tako smo se svi mi privikli na onlajn nastavu. Međutim “živu” nastavu ništa ne može da zameni. Kada vi gledate dete koje radi i kada imate neporesredan kontakt s njim apsolutno je to nezamenljivo“, rekla je Ana Kostić.\nKostićeva kaže da je nastavu u vreme pojedinih mera uvedenih za suzbijanje pandemije koronavirusa pratilo i niz drugih problema.\nČlanovi humantarne organizacije „Kosovsko Pomoravlje“ su od trenutka kada se koronavirus pojavio i na Kosovu podelili preko dve tone pomoći koju su činile životne namirnice, lekovi i higijenski paketi, rekao je predsednik ove orgnizacije Nikola Vasić.\n„Mi smo bili tu da pružimo pomoć svakom čoveku kome je pomoć bila potrebna. To su uglavnom bili stari ljudi koji nisu bili u mogućnosti da izađu van dvorišta, van kuća, tako da smo mi njima izlazili u susret, da odemo da im kupimo hranu… Delili smo naravno i dezinfekciona sredstva, maske i ono što je nama bitno delili smo i prave i važne informacije koje su ljudi trebali da znaju – kako da se pridržavaju mera, posebno u vreme kad je bila na snazi zabrana kretanja, kad ljudi nisu najbolje razumeli to kretanje po ličnoj karti”, rekao je Vasić.\nOsim pomoći u vidu osnovnih životnih namirnica, humanitarna organizacija „Kosovsko Pomoravlje“ tokom trajanja pandemije pomagala je i obrazovne i zdravstvene institucije u Kosovskom pomoravlju.\n„Uvek se radujemo kad pomognemo našoj bolnici i porodilištu. Njima smo za vreme pandemije kada su se stekli uslovi podelili tri aparata – pacijent monitor, ekg i pulsni oksimetar za bebe i jako je važno što smo pomogli bolnici, jer znamo da je to jedna od najvažnijih institucija, koju koriste sve zajednice koje žive u Kosovskom pomoravlju”, kazao je Vasić.\nNikola Vasić kaže da je ljudima tokom pandemije, osim hrane i lekova, bila potrena i podrška i saznanje da o njima neko brine.\nI pored brojnih poteškoća sa kojima se učenici i profesori suočavaju u radu kad je onlajn nastava u pitanju, Ana Kostić kaže da takav vid nastave ipak ima i određene prednosti.\n„Prednosti su to što možete tokom 24 sata da budete u kontaktu sa svojim učenicima. Naravno da nećete u ponoć da čitate, ali dete može i tada da vam pošalje rad, zadatak, bilo kada u toku dana, ne morate da budete vezani striktno za 45 minuta školske nastave. Takođe možete da podelite i različite sadržaje ukoliko imate retke tekstove, retke knjige, da se to slika i podeli deci, da i oni to mogu da koriste“, kazala je Kostićeva.\nVasić kaže da je jedan od glavnih uspeha humanitarne organizacije „Kosovsko Pomoravlje“, koja je osnovana pre godinu dana, pokretanje prve srpske internet prodavnice na Kosovu.\n„Taj projekat smo radili više od godinu dana sa organizacijim Digitalna Srbija iz Beograda. To je način da se pomogne ljudima da plasiraju svoje proizvode, jer smo u razgovoru sa ljudima, odnosno sa tim malim proizvođačima u pomoravlju i na čitavom Kosovu uočili da je problem plasman, pa smo došli na ideju da preko interneta predstavimo naš potencijal i ponudimo proizvode širom sveta“, kazao je Vasić.


Zvanično merenje: Gurdijeljac i Vufuavivili na 58,400 kg – Sandžak PRESS\nZvanično merenje: Gurdijeljac i Vufuavivili na 58,400 kg\nObojica pretendenata na zvanje internacionalnog IBF šampiona u juniorlakoj (superpero) kategoriji, novopazarski bokser i branilac titule Šerif Gurdijeljac i izazivač Bruno Tarimo Vifuavivili iz Tanzanije, imala su na večerašnjem zvaničnom merenju u Sportskom centru BenX po 58,400 kilograma.\nOni će na sutrašnoj reviji u dvorani Pendik, koja počinje u 18.30, raditi poslednju, osmu borbu, a pre tog duela u 12 rundi, čiji početak je planiran oko 22.15, biće održano pet mečeva u muškoj i dva u ženskoj konkurenciji.\nU glavnoj uvodnoj borbi, u bantam kategoriji u osam rundi, sastaju se Saida Bukvić i Jasmina Nađ, a program će i otvoriti devojke, pošto će u superpero kategoriji snage odmeriti Kristina Švarc i Nina Pavlović.\nPotom će se u ringu naći kruzeraši Mladen Jovanović i Dejan Veljković, zatim Jovana Milovanović i Ajla Lukač, čija je borba predviđena za pero kategoriju, a potom i supervelteraši Nikola Mančić i Džemil Ćosović.\nU drugom delu revije u organizaciji Kuč boxing promotiona, uslediće borba u srednjoj kategoriji između Mađara Valentina Bokroša i Sidnija Rose iz Angole, te okršaj Ersana Gurdijeljca i Nikole Magovca u pero kategoriji.\nPosle merenja, više stotina Novopazaraca je na gradskom šetalištu prisustvovalo javnom sparingu aktera glavnih borbi subotnjeg programa.


BEOGRADSKA BERZA NA TRGOVAČKOJ PLATFORMI ATINSKE BERZE\n25.November.2021 17:35 ATINA/BEOGRAD - U Atini je danas potpisan ugovor o migraciji trgovačkih aktivnosti Beogradske berze na trgovačku platformu Atinske berze.\nKako je saopšteno iz Beogradske berze, ovaj ugovor predstavlja novi korak u ostvarenju zajedničkog cilja o bliskoj saradnji i promociji šire regionalne povezanosti, započetog 5. avgusta sticanjem učešća Atinske berze u vlasničkoj strukturi Beogradske berze.\nURAĐEN SVOP ZA KREDIT IZ ABU DABIJA - UŠTEDA 26 MILIONA EVRA\n25.November.2021 12:07 BEOGRAD - Republika Srbija uspešno je realizovala svop transakciju i ostvarila uštedu na kamatama od 26 miliona evra, objavljeno je danas na službenom sajtu Ministarstva finansija.\nOvom četvrtom po redu svop transakcijom obaveze po osnovu zajma uzetog od Fonda za razvoj Abu Dabija, 2016. godine, inicijalno ugovorene u dirhamima, sa plaćanjem u američkim dolarima, konvertovane su u evre.\nMINISTARSTVO FINANSIJA: NA KAMATAMA SMO UŠTEDELI 26 MILIONA EVRA\n25.November.2021 11:10 BEOGRAD - Vodeći se najboljom međunarodnom praksom aktivnog upravljanja javnim dugom, a u cilju zaštite od različitih finansijskih rizika, kao i dodatnog smanjenja troškova zaduživanja, Srbija je realizovala još jednu, svop transakciju i obaveze iz zajma uzetog od Fonda za razvoj Abu Dabija, 2016. inicijalno ugovorene u dirhamima, sa plaćanjem u američkim dolarima, konvertovala u evre, saopštilo je Ministarstvo finansija.\nNavodi se da su dug i obaveze po osnovu navedenog zajma na koji je plaćana fiksna kamatna stopa od 2,25 odsto godišnje, u svop transakciji realizovanoj sa dve renomirane banke, sa kojima Srbija ima potpisan ISDA Master sporazum, Deutće Bank i BNP Paribas, zamenjene u evre po godišnjoj kamatnoj stopi od 0,96 odsto.\nILON MASK PRODAO AKCIJE TESLE ZA JOŠ JEDNU MILIJARDU DOLARA\n25.November.2021 08:14 NJUJORK - Glavni izvršni direktor "Tesle" Ilon Mask prodao je još jedan deo akcija kompanije za oko 1,05 milijardi dolara, prema finansijskim podacima objavljenim ove nedelje na berzi.\nOn je ovog meseca prodao "Tesline" akcije za ukupno 9,85 milijardi dolara, prenosi CNBC, precizirajući da je 10. novembra realizovao prodaju u iznosu od 6,9 milijardi dolara, a 15. i 16. novembra u iznosu od još 1,9 milijardi dolara.\nAKCIJE FEKETIĆA UZLETELE 14,7 POSTO, INDEKSI U "ZELENOM"\n26.November.2021 16:23 BEOGRAD - Na domaćem tržištu akcija se poslednjeg trgovačkog dana u nedelji aktivnost investitora blago oporavila, najviše usled velikog interesovanja koje vlada za poljoprivrednim kompanijama, a indeksi su zaključeni u "zelenom" i na dnevnom i na nedeljnom nivou.\nUkupan promet na trgovanju iznosio je 9,4 miliona dinara (80,1 hiljada evra).\nPEKING TRAŽI OD DIDIJA DA IZAĐE S NJUJORŠKE BERZE\n26.November.2021 09:44 ŠANGAJ - Kineski regulatori zatražili su od najviših rukovodilaca kompanije Didi Global, koja se bavi naručivanjem vožnje putem mobilne aplikacije, da osmisle plan za izlazak sa Njujorške berze zbog zabrinutosti za bezbednost ličnih podataka korisnika, izvestio je "Blumberg njuz".\nKineska služba za tehnološki nadzor traži da menadžment delistira kompaniju sa američke berze zbog zabrinutosti u vezi sa curenjem osetljivih podataka, navodi "Blumberg" pozivajući se na dobro upućene izvore.\n26.November.2021 17:19 MOSKVA - Ukupan godišnji obim transakcija u kriptovalutama koje su u 2021. obavili ruski građani iznosi pet milijardi dolara, prema najnovijim podacima ruske centralne banke.\nU novom izveštaju o finansijskoj stabilnosti, ruski monetarni regulator je naveo, pozivajući se na anketu sprovedenu u julu među najvećim domaćim bankama, da su Rusi među najaktivnijim učesnicima na svetskim tržištima kriptovaluta, uključujući i njihove aktivnosti na kripto berzi Bajnens (Binance), prenosi Raša tudej.\nANEMIČNO TRGOVANJE AKCIJAMA, DRŽAVNE OBVEZNICE PLANULE\n24.November.2021 16:33 BEOGRAD - Aktivnost na domaćem tržištu akcija bila je danas anemična za razliku od tržišta duga, gde su državne obveznice "planule", dok su BELEX indeksi oslabili.\nUkupan promet na trgovanju iznosio je 110,9 miliona dinara (943,4 hiljade evra).\nRAZVOJNI PROJEKTI I KREDITI ZA POČETNIKE OD 2022. GODINE U PONUDI\n24.November.2021 15:02 BEOGRAD - Razvojni projekti, investicioni krediti kao i krediti namenjeni početnicima, mladima i ženama preduzetnicima deo su podrške koji Fond za razvoj nudi građanima Srbije od naredne godine, najavila je danas saradnica u sektoru za kredite i garancije u Fondu za razvoj Olga Radovanović.\nRadovanović je na konferenciji "Šanse i izazovi na putu ka dostizanju održivog rasta i zdrave životne sredine" održanoj u okviru Sajma energetike i zaštite životne sredine, rekla da Fond u saradnji sa Evropskom bankom kontinuirano radi na stvaranju povoljnosti kako bi se privredni razvoj u Srbiji podigao na viši nivo.\nTEMERINSKA BANIJA-PAL NOVI VLASNIK JADRANA IZ GAJDOBRE\n24.November.2021 12:43 NOVA GAJDOBRA - Temerinska Banija- Pal novi je vlasnik Jadrana AD - firme za ratarstvo iz Nove Gajdobre, objavljeno je na Beogradskoj berzi.\nKako se navodi na osnovu ugovora o prodaji kapitala koji je overen 19. novembra Banija-Pal postala je vlasnik 99,7 posto kapitala Jadrana.\nPOTIŠTENO RASPOLOŽENJE NEMAČKIH PRIVREDNIKA ZBOG KORONE\n24.November.2021 11:15 MINHEN - Poslovni sentiment u nemačkoj ekonomiji je splasnuo ovog meseca, pri čemu je indeks poslovne klime, koji izračunava ekonomski insitut IFO, pao sa oktobarskih 97,7 poena na 96,5 bodova u novembru.\nKompanije su generalno manje zadovoljne trenutnom poslovnom situacijom, a njihova poslovna očekivanja za naredni period su postala pesimističnija zbog uskih grla u lancima snabdevanja i četvrtog talasa korona virusa, navodi se u saopštenju insituta iz Minhena dostavljenom Tanjugu.\nCENA GASA PONOVO IZNAD 1.080 DOLARA\n24.November.2021 09:42 LONDON - Cena gasa u Evropi je tokom današnjeg trgovanja ponovo porasla iznad 1080 dolara za 1.000 kubnih metara, prema podacima s londonske ICE berze.\nCena gasnih fjučersa za isporuke u decembru ugovarana je na holandskom TTF čvorištu na nivou od 1.082 dolara za 1.000 kubnih metara, što je 93 evra za MWh po trenutnom kursu evra prema dolaru, prenosi agencija Tass.\nPREMIJER MARIO DRAGI STAVIO VETO NA KINESKU KUPOVINU FIRME U ITALIJI\n23.November.2021 18:20 RIM - Italijanski premijer Mario Dragi stavio je veto na preuzimanje jedne američke firme u Italiji od strane mešovitog društva koje bi formirali kineski partner i hongkoški ogranak te američke kompanije, zvanično je objavilo na berzi u Hong Kongu odbijeno kinesko preduzeće.\nTo je treći put po redu da je Dragi iskoristio pravo veta otkako je u februaru došao na čelo vlade, prenosi Rojters.\nINDEKSI BEOGRADSKE BERZE U USPONU, PROMET U PADU\n23.November.2021 17:02 BEOGRAD - Indeksi Beogradske berze nastavili su danas uspon, dok je promet, i pored trgovanja drzzavnim duzznicckim hartijama, opao nakon juccerassnjeg blagog oporavka.\nUkupan promet na trgovanju iznosio je priblizzno 5,9 miliona dinara (50 hiljada evra).\nMK GRUPA DOBITNIK PRVE REGIONALNE NAGRADE ZA FILANTROPIJU\n23.November.2021 13:43 SARAJEVO/BEOGRAD - MK grupa je prvi dobitnik regionalne nagrade za korporativnu filantropiju koju je ove godine ustanovila SIGN mreža nezavisnih fondacija jugoistočne Evrope, sa željom da istakne kompanije koje svojim društveno odgovornim aktivnostima prevazilaze granice svoje matične zemlje.\nSIGN mreža je proglasila MK grupu za najhumaniju kompaniju.\nMMF UPOZORIO EL SALVADOR NA RIZIKE ZBOG UVOĐENJA BITKOINA\n23.November.2021 10:11 VAŠINGTON - Međunarodni monetarni fond (MMF) smatra da El Salvador ne bi trebalo da koristi bitkoin kao zakonsko sredstvo plaćanja zbog rizika vezanih za tu kriptovalutu.\n"S obzirom na visoku volatilnost cene bitkoina, njegova upotreba kao zakonitog sredstva plaćanja povlači za sobom znatne rizike u pogledu zaštite potrošača, kao i po finansijski integritet i finansijsku stabilnost", navodi se u završnom izveštaju tima MMF-a o nedavnoj redovnoj misiji sprovedenoj u El Slvadoru po članu IV, prenosi Rojters.\nBAJDEN NOMINOVAO DŽEROMA PAUELA ZA DRUGI MANDAT NA ČELU FED-A\n22.November.2021 20:02 VAŠINGTON - Predsednik SAD-a DŽo Bajden saopštio je danas da je nominovao dosadašnjeg predsednika Federalnih rezervi (FED) DŽeroma Pauela za drugi mandat na čelu centralne banke.\nBajdenova odluka je stavila tačku na višenedeljen spekulacije na berzi da bi guvernerka u FED-a Lael Brejnard moglao da bude kandidovana za tu funkciju zbog pritiska naprednjaka među demokratama, izveštava CNBC.\nLAGANI RAST TRGOVANJA I BELEX INDEKSA NA STARTU NEDELJE\n22.November.2021 15:19 BEOGRAD - Početak trgovačke nedelje na Beogradskoj berzi obeležio je nešto bolji promet akcija nego u petak i lagani rast referentnih indeksa.\nUkupan promet na trgovanju iznosio je oko 9,8 miliona dinara (83,1 hiljada evra).\nAKCIJE TELEKOMA ITALIJA SKOČILE 30% NAKON PONUDE AMERIČKOG FONDA KKR-A\n22.November.2021 14:28 MILANO - Akcije "Telekoma Italija" (TIM) skočile su danas za čak 30 odsto, nakon što je američki fond KKR izneo neobavezujuću ponudu vrednu 10,8 milijardi evra (12 milijardi dolara) za kupovinu ovog ranijeg monopoliste u italijanskom sektoru telekomunikacija.\nDo 12:20 časova po srednjoevropskom vremenu, akcije TIM-a na Milanskoj berzi su porasle za oko 28 procenata na 44,3 evrocenta, javlja Rojters.\nNAFTA BRENT PALA NA 78,30 DOLARA ZA BAREL ZBOG POZIVA SAD-A\n22.November.2021 10:37 NJUJORK/TOKIO - Cene fjučersa sirove nafte dodatno su potonule danas na azijskom trgovanju, jer se zbog četvrtog talasa korone u Evropi i mogućeg plasiranja na tržište strateških rezervi nafte velikih ekonomija, investitori povlače iz rizičnih ulaganja nastavljajući rasprodaju na tržištima "crnog zlata".\nJanuarski fjučersi severnomorske nafte Brent pali su za 59 centi ili 0,75 posto na Londonskoj ICE berzi u odnosu na prethodno zatvaranje, na 78,30 dolara za barel, dok je cena fjučersa američke WTI nafte za isporuku u januaru oslabila za 46 centi, odnosno za 0,61 procenat na 75,48 dolara po barelu na NJujorškoj berzi, prema podacima sa portala kompanije S&P Global.\nINVESTICIONI FOND KKR NUDI 12 MILIJARDI DOLARA ZA TELEKOM ITALIJU\n22.November.2021 08:41 RIM - Kompanija Telekom Italija (TIM) primila je od američkog investicionog fonda KKR ponudu vrednu 10,8 milijardi evra (12 milijardi dolara) s ciljem preuzimanja i privatizacije najveće telekomunikacione grupe u Italiji, saopštio je italijanski operater.\nPonuda KKR-a dolazi u trenutku dok se glavni izvršni direktor TIM-a, Luiđi Gubitosi, bori za opstanak kompanije koja se našla na meti najvećeg francuskog medijskog konglomerata Vivendija, nakon što je dva puta tokom posleđa tri meseca objavila upozorenja u vezi sa profitom, preneo je Rojters.\nBELEX INDEKSI KLONULI NA KRAJU TRGOVAČKE NEDELJE\n19.November.2021 17:07 BEOGRAD - Malodušna investiciona aktivnost vladala je i poslednjeg trgovačkog dana u nedelji na domaćem tržištu kapaitala, pri čemu su BELEX indeksi dodatno klonuli.\nUkupan promet na trgovanju iznosio je 4,8 miliona dinara (40,8 hiljada evra).\ngodina Sve godine 2021202020192018201720162015201420132012201120102009200820072006


Živkovićev procvat: Sa dva gola srušio AEK, igra najbolju sezonu u karijeri (VIDEO) – Navijaci Srbija\nNe treba mi priprema da bih se osećao dobro!\nHome > Fudbal > Živkovićev procvat: Sa dva gola srušio AEK, igra najbolju sezonu u karijeri (VIDEO)\nVeliki derbi grčkog prvenstva odigran je večeras na Tumbi, a prva zvezda utakmice između PAOK-a i AEK-a bio je srpski reprezentativac Andrija Živković. Bivši igrač Partizana i Benfike je bio dvostruki strelac u pobedi sastava iz Soluna (3:1), a tako je došao i učinka od sedam golova u Super ligi i 10 u svim takmičenjima.\nPosle četiri godine za zaborav u redovima Benfike stigao je početkom septembra minule godine u PAOK kao slobodan igrač. Sada je jasno da je napravio sjajan izbor. Prijaju mu crno-bele boje, pa se već sada može reći da igra jednu od najboljih, ako ne i najbolju sezonu u karijeri. Više pogodaka u toku jedne takmičarske godine postigao je samo jednom (2015/16, Partizan), a do kraja tekuće je ostalo još par meseci.\nNe oslikava se njegova odlična igra samo u golovima, upisao je i sedam asistencija u dresu kluba iz Soluna, odlično se razume sa saigračima i ponovo deluje nezaustavljivo na terenu. Na svojoj koži je njegov neosporni kvalitet najpre osetio PSV, još početkom sezone u Ligi Evrope (dva gola i asistencija), a sada je i AEK bio nemoćan protiv srpskog fudbalera, koji nema nameru da stane.\nVečeras je najpre u trećem minutu pronašao put do protivničke mreže. Posle centaršuta iz slobodnog udarca Šviderski je glavom prosledio loptu do Živkovića, uhvatio je bivši as Partizana volej na ivici peterca i savladao nemoćnog Atanasijadisa. Šviderski je potom na isteku pola časa igre povisio na 2:0, ali je pogodak polsjkog napadača poništen posle intervencije VAR-a. To su Atinjani iskoristili da poravnaju rezultat u poslednjim trenucima prvog poluvremena, kada je dobar period u igri ekipe Manola Himeneza pogotkom krunisao Nelson Oliveira.\nU idealnom trenutku su gosti poravnali, ali je domaćin bio rešen da pokaže rivalu ko se pita na Tumbi. Samo što su krenuli sa centra, fudbaleri PAOK-a su stigli do izjednačenja. Colis je prošao po desnoj strani, ubacio je loptu u kazneni prostor rivala, na pravom mestu se našao Šviderski, koji odličnom reakcijom vraća prednost domaćoj ekipi. Nade AEK-a da može do boda ugasio je svojim drugim pogotkom Živković. Krenula je kontra sastava iz Soluna na nekih 30 metara od njihovog gola, Krmenčik i Živković su ostali u situaciji dva na dva sa štoperima gostujuće ekipe, Čeh je poslao pravovremen pas ka Srbinu, ovaj pobegao odbrani ekipe iz glavnog grada i rutinski udarcem u bliži ugao stavio tačku na derbi.\nPAOK je tako na najbolju mogući način otvorio ple-of fazu i sada ima dva boda više od večerašnjeg rivala u borbi za mesta koja vode u Konferencijsku ligu. Olimpijakos je ipak predaleko (20 bodova) i samo je pitanje vremena kada će biti krunisan.\nGRČKA, PLEJ-OF – 1. KOLO\nAsteras – Panatinaikos 2:2 (0:0)\n/Fernandez 84, Papadopulos 90+7 – Makeda 58, 59/\nOlimpijakos – Aris 1:0 (1:0)\n/Masuras 38, Lala 41 c.k./\nPAOK – AEK 3:1 (1:1)\n/Živković 3, 89, Šviderski 46 – Oliveira 45+4/\nTagged AEK Andrija Živković Grčka PAOK\nUPOZNAJTE STADION RAJKO MITIĆ Crveno-beli spremili veliko iznenađenje na „Marakani“


Priznanje ministra vanjskih poslova Japana za dekana prof. dr Ranka Škrbića - Medicinski fakultet\nPriznanje ministra vanjskih poslova Japana za dekana prof. dr Ranka Škrbića\nDana 20. augusta, Ministarstvo vanjskih poslova Japana odlučilo je dodijeliti profesoru Ranku Škrbiću, dekanu Medicinskog fakulteta Univerziteta u Banjoj Luci, Priznanje ministra vanjskih poslova Japana za 2021. godinu.\nPriznanje ministra vanjskih poslova Japana po prvi put biva dodijeljeno građaninu Bosne i Hercegovine, u ovom slučaju profesoru Škrbiću, za dugoročni doprinos uzajamnom razumijevanju između Japana i Bosne i Hercegovine poslije studija u Japanu 1989. godine, na koje je išao u sklopu stipendije Vlade Japana.\nPriznanje ministra vanjskih poslova Japana dodijeljuje se pojedincima i grupama sa izvrsnim rezultatima na međunarodnom planu, kako bi se prepoznao njihov doprinos promociji prijateljstva između Japana i zemalja regija i svijeta. Dodatni cilj ovog Priznanja je i promicanje razumijevanja i podrške japanske javnosti aktivnostima primalaca Priznanja.\nOve godine, Priznanje će se dodijeliti 177 pojedinaca, te 41 grupi u Japanu i inostranstvu.\nViše informacija o ovogodišnjem Priznanju ministra vanjskih poslova možete pogledati na https://www.mofa.go.jp/press/release/press6e_000321.html.


Drugi Nordeus Hackathon – Enduro programming 2012 – Personal magazin\nTvorac igre Top Eleven organizuje drugo po redu takmičenje u brzinskom programiranju video-igara, 15. decembra. Kompanija Nordeus, izdavač igre Top Eleven organizuje drugo po redu takmičenje u brzom programiranju (hackathon)…\nTvorac igre Top Eleven organizuje drugo po redu takmičenje u brzinskom programiranju video-igara, 15. decembra.\nKompanija Nordeus, izdavač igre Top Eleven organizuje drugo po redu takmičenje u brzom programiranju (hackathon) sa tematikom video igara – „Nordeus Hackathon Enduro programming 2012“. Takmičenje će se održati u prostorijama kompanije u Beogradu, 15. decembra.\nPropozicije takmičenja su jednostavne – timovi programera prijavljuju se na adresi www.nordeus.com/hackathon2012/ gde dobijaju i osnovne informacije o održavanju takmičenja – lokaciji, vremenu početka i pravilima. Na okupljanju timova, pred početak takmičenja, organizatori saopštavaju šta je tema događaja odnosno koja je tema video igre koju timovi moraju da naprave. Od tog trenutka i zvuka sirene, timovi imaju 24 časa da naprave što bolju, kompletniju i zabavniju video igru.\nProgramerima su na raspolaganju računari kompanije i drugi resursi potrebni za rad, ali i pregršt sadržaja za trenutke predaha – video konzole, stoni fudbal, prostorija za odmor i naravno neograničene količine pića i hrane. Nakon 24 sata, timovi predstavljaju svoje igre a na stručnom žiriju je da donese odluku o pobednicima po kategorijama ali i ukupnom pobedniku takmičenja. Iako su za sve pobednike obezbeđene vredne nagrade, cilj hackathona je da timovi pokažu znanje, inovacije, ideje, kao i sposobnost da rade pod pritiskom i u stvarnom poslovnom okruženju. Pored toga, globalni zadatak Nordeus Hackathona je da pokaže kako i u našoj zemlji postoje jako talentovani domaći programeri i dizajneri koji ne zaostaju za kolegama iz sveta. Nagradni fond za pobednike kategorija i ukupnog pobednika:\n1. Samsung Galaxy S3 x4\n2. iPad 3 x4\n3. PS3 slim x4\n4. GeForce GTX 660 x4\n5. Western Digital 1TB USB3.0 external HDD x4\n6. Razer Tron x4\n7. Logitech G330 gaming headset x4\nProšlogodišnji Hackthon privukao je 11 timova odnosno 43 takmičara, a pobednik je bila ekipa „delete this“ koja je osvojila vredne nagrade – iPad2 za sve članove tima. Možda još bitnije od toga, većina učesnika Hackathona ubrzo je pronašla zaposlenje u okviru sfere sopstvenog interesovanja – dizajna i programiranja, veliki deo njih upravo u Nordeusu.\nDrugi Nordeus Hackathon – Enduro programming 2012 was last modified: November 29th, 2012 by Redakcija\nEnduro programming 2012HackathonNordeusNordeus HackathonTop elevenvideo igre


NOVA LAKA POBEDA PODGORIČANA: Budućnost slavila u Zadru – Lajk.rs\nKošarkaši podgoričke Budućnosti pobedili su danas na gostujućem terenu ekipu Zadra sa 76:62 (16:13, 26:15, 17:12, 17:22), u odloženom meču sedmog kola ABA lige.\nNajefikasniji u pobedničkoj ekipi bio je Danilo Nikolić sa 18 poena i tri skoka, Nikola Ivanović je dodao 17 poena i osam asistencija, dok je Melvin Edžim upisao 11 poena i pet skokova.\nU ekipi Zadra bolji od ostalih bio je Kinanu Onuaku sa 15 poena i sedam skokova, Dominik Mavra je postigao 12 poena uz devet asistencija i četiri skoka, a Džastin Karter je 10 poena uz sedam skokova.\nBudućnost je sada na trećem mestu ABA lige sa 16 pobeda i tri poraza, dok je Zadar na 12. mestu sa šest pobeda i 13 poraza.\nPročitajte još... I bolje što je otišao\nU sledećem kolu ABA lige Budućnost dočekuje Crvenu zvezdu, a Zadar gostuje Cedevita Olimpiji.


NOVE MERE PODSTiCANJA ZAPOŠLJAVANJA - Šljaka Karijera\nNOVE MERE PODSTiCANJA ZAPOŠLJAVANJA\nadmin 14. marta 2017. 14. marta 2017. 0\nKao i prethodnih godina, tako je i za 2017.godinu Nacionalna služba za zapošljavanje pripremila i objavila niz prograna i mera koje treba da budu dodatni podsticaj zapošljavanju, posebno zapošljavanju invalida i teže zapošljivih kategorija .\nPrema podacima Republičkog zavoda za statistiku, na kraju 2016.godine stopa nezaposlenosti u Republici Srbiji iznosila je 13%, odnosno nešto manje od sedam stotina hiljada gradjana je na evidenciji nezaposlenih. To je u poslednjih nekoliko godina najniža stopa nezaposlenosti, što ohrabruje u nameri da se do kraja godine stopa nezaposlenosti snizi na 10,5%.\nU Privrednoj komori Srbije o novim posticajnim merama govorio je direktor Nacionalne službe za zapošljavanje, istakao je da poslodavci pokazuju veliko interesovanje za javni poziv za otvaranje novih radnih mesta, za koje se dodeljuju subvencije u iznosu od 150.000 – 300.000 dinara, za svako novootvoreno radno mesto. Za ove namene izdvojeno je ukupno 2,8 milijardi dinara.\nPrioritet Nacionalne službe za zapošljavanje prilikom definisanja ovh programa je podsticaj zapošljvanju lica sa invaliditetom i teže zapošljivih kategorija, kao što su mladji od 30 godina, stariji od 50 godina, Romi, korisnici socijalne pomoći, žrtve nasilja i slični.\nJavnim pozivom za samozapošljavanje, predvidjeno je da se za započinjanje samostalnog posla jednokratno dodele sredstva u iznosu od 180.000 dinara, zatim 200.000 dinara ako je reč o viškovima zaposlenih, odnosno 220.000 dinara invalidnim licima koji započinju posao.\nSa pripremljenim biznis planom po javnom pozivu za sredstva za podsticaj samozapošljavanja može se konkurisati do 10.aprila,ove godine, dok poslodavci mogu konkurisati za podsticajna sredstva za svako novootvoreno radno mesto za teže zapošljiva lica do 30.novembra, 2017.godine, odnosno dok se ne utroše sva izdvojena sredstva.\nKao i prethodnih godina, Nacionalna služba za zapošljavanje raspisala je javni konkurs za sprovodjenje javnih radova, namenjen nezaposlenim licima, kao i licima sa invaliditetom. Odobrena su i sredstva za refundaciju troškova podrške osobama sa invaliditetom.\nPored ovih, raspisan je i javni poziv za sprovodjenje programa stručne prakse, sticanje stručnih znanja za nekvalifikovana lica, sticanje stručnih znanja za viškove zaposlenih i za dugo nezaposlena lica ( ona koja su na evidenciji Nacionalne službe za zapošljavanje duže od 18 meseci).\nSve potrebne informacije, vezane za način konkurisanja, uslove i kriterijume, mogu se naći na sajtu Nacionalne službe za zapošljavanje.\nDržava nudi podsticaje za preduzetnike\n18. aprila 2017. 18. aprila 2017. 1\nU Srbiji je sve neuporedivo složenije. To, možda, posebno važi za sve one koji se opredele za samostalno privredjivanje. Neki će reći: ludost, neki: hrabrost, neki: propoast, iluzija, i …\nPomoć za mlade prilikom pokretanja biznisa\nU prostorijama Biznis inkubatora Kancelarije za mlade danas je potpisan Protokol o saradnji sa Privrednom komorom Beograda. Protokol o pomoći mladima pri osnivanju svog prvog biznisa su potpisali Dragomir …\nKOLIKI SU STVARNI EFEKTI SUBVENCIJA DRŽAVE ZA POVEĆANJE ZAPOSLENOSTI ?\n15. marta 2017. 18. marta 2017. 0\nNedavno smo pisali o čitavom setu javnih poziva koje je uputila Nacionalna služba za zapošljavanje, a odnose se na raznovrsne podsticajne mere za smanjenje nezaposlenosti u 2017.godini. Po svojoj …


Vesti online / Vesti / Srbija / "Mladiću moj, problem je tvoj, što si ti srpski heroj"\nMeđu okupljenima bili su i poslanici pokreta "Dveri" Boško Obradović, Marija Janjušević i Srđan Nogo, ali i pripadnici organizacije "Srbska akcija".\n* Fila: "Zajednički zločinački poduhvat" izmišljen za Srbe\nUčesnici skupa okupili su se na Trgu Republike, a članovi "Srbske akcije" razvili su ispred spomenika Knezu Mihailu transparent "Junak, a ne zločinac" i nosili fotografiju generala Mladića.\nObradović je rekao je novinarima da bi ga bilo sramota da nije izašao na ulicu da izrazi protivljenje antisrpskom tribunalu i pruži podršku generalu Mladiću koji je "sprečio treći genocid nad Srbima u 20. veku".\nOn je rekao da general Mladić i prvi predsjednik Republike Srpske Radovan Karadžić, koji je osuđen na 40 godina zatvora zbog ratnih zločina u BiH, treba da budu poštovani, jer su osnivači Republike Srpske.\nObradović je naveo da su presude Haškog tribunala režirane i da je njihov cilj da Srbe prikažu kao genocidan narod, prenose beogradski mediji.\n- Generalu Mladiću se sudi da bi bila ukinuta Republika Srpska da bi bila utopljena u veštačku BiH, da bi se srpski narod proglasio za genocidan, a mi na to ne pristajemo - rekao je Obradović.\nOkupljeni su pjevali "Generale, nek' je tvojoj majci hvala" i "Mladiću moj, problem je tvoj, što si ti srpski heroj".\nEX YU "Mladić nije nameravao da osvoji Sarajevo"\nEX YU "Ne znam ni za jedan zločin VRS u Sarajevu"


Od tri osobe oduzeta opojna droga – Ministarstvo unutrašnjih poslova Tuzlanskog kantona\nPolicijski službenici Uprave policije MUP TK (PU Živinice) su poduzimajući mjere i radnje na suzbijanju i sprečavanju zloupotrebe opojnih droga na području općine Živinice izvršili pretres 24-godišnjaka iz Živinica kojom prilikom su kod istog pronašli i privremeno oduzeli osam manjih pvc. pakovanja sa sadržajem materije koja svojim izgledom asocira na opojnu drogu „cannabis“. Istog dana, policijski službenici PU Živinice su nakon prikupljenih operativnih saznanja od 25-godišnjaka iz Živinica privremeno oduzeli ukupno osam manjih pakovanja sa sadržajem materije koja svojim izgledom asocira na opojnu drogu „cannabis“. O navedenim događajima je obaviješten kantonalni tužilac, a policijski službenici poduzimaju daljnje mjere i radnje na dokumentovanju istih.\nTakođe, policijski službenici Uprave policije MUP TK (Odjeljenja za borbu protiv zloupotrebe opojnih droga SKP MUP TK u saradnji sa OKP PU Tuzla) su dana 02.12.2014.godine u Tuzli, postupajući po Naredbi Općinskog suda Tuzla, izvršili pretres stana, stubišta zgrade i pomoćnih objekata koje koristi 21-godišnjak iz Tuzle. Prilikom pretresa su pronađeni i privremeno oduzeti sljedeći predmeti: dva pakovanja sa nepoznatim sadržajem za koji se sumnja da se radi o opojnoj drogi, pet manjih pakovanja sa sadržajem materije koja svojim izgledom asocira na opojnu drogu „cannabis“, digitalna vaga i drugi predmeti. Nakon izvršenog pretresa, 21-godišnjak je lišen slobode i priveden u službene prostorije MUP TK radi kriminalističke obrade, nakon čega je uz Izvještaj predat Kantonalnom tužilaštvu Tuzlanskog kantona na dalje postupanje.


Saobraćaj umerenog intenziteta, na jugu i jugoistoku kratkotrajne vremenske nepogode - Far\nSaobraćaj u Srbiji je umerenog je intenziteta i prema podacima Auto-moto Saveza Srbije odvija se po suvim i mokrim kolovozima zbog nestabilnog vremena. Vozačima se savetuje oprez za volanom na putevima koji prolaze kroz useke, klisure ili vode u planinske predele zbog opasnosti od odrona ili polomljenog granja.\nPotreban je dodatni oprez i poštovanje saobraćajne signalizacije na više deonica zbog radova na putu.\nIz RHMZ-a stiglo je upozorenje da su danas na jugozapadu, jugu i jugoistoku najavljeni pljuskovi i grmljavina, koji će ponegde biti praćeni gradom i jakim olujnim vetrom, mestimično uz veću količinu padavina (od 30 do 40 mm).Temperatura će biti znatno ispod proseka za ovaj period godine – najviša dnevna od 18 do 24 stepena,\nDo kraja sedmice zadržaće se nestabilno vreme povremeno sa kišom.\nP. Videnov (AMSS / RHMZ)\nProćislo leto, intenzivan saobraćaj i promenljivo vreme zadržavanja na graničnim prelazima u Srbiji Oprez za volanom zbog snega i leda na kolovozu! Meteorolozi do Božićnih praznika najavljuju pravu zimu Usporen saobraćaj – Oprezno zbog snega i leda na kolovozima!\nAMSSPrognozaRHMZsaobraćajSrbijastanje na putevimaVremeVremenske nepogode\nOŠ „Georgi Dimitrov“ u Bosilegradu realizuje projekat „Кvalitetna nastava - moderne učionice”\njedan + = 3


Ненад Узелац: Србија се више не стиди својих хероја из периода НАТО агресије - Јадовно 1941. - КУЛТУРА СЈЕЋАЊА\nU Nišu je 7. oktobra organizovan skup pod nazivom „Da se ne zaboravi“ bivših starešina Treće armije Vojske Jugoslavije za vreme NATO agresije, kojem su, kao predstavnici države, prisustvovali ministar odbrane Aleksandar Vulin i generalni sekretar predsednika Srbije Nikola Selaković. Ministar Vulin je na skupu izjavio da je prošlo vreme stida i da je ovo vreme tihog ponosa, tihog, jer je teško ne setiti se svih onih koji nisu sa nama, misleći na civilne žrtve NATO agresije.\nSrbija od 2015. godine na državnom nivou obeležava NATO agresiju i od te godine se u zvaničnu državnu upotrebu uvodi termin „agresija“ u kontekstu događaja 1999. godine. Prvi put je obeležavanje održano ispred bombardovane zgrade Generalštaba u Beogradu, pa 2016. godine na mostu u Varvarinu, da bi ove godine bilo održano u Grdelici. Pored toga, država Srbija se trudi da i na druge načine gaji kulturu sećanja na NATO agresiju kao što je otkrivanje spomen ploče srpskim majkama u Domu Vojske, podizanje spomenika Tiboru Cerni, priprema za podizanje spomenika herojima Košara, osnivanje Komisije za istraživanje posledica agresije, prirpemanje spomenice Heroja Košara, davanje imena ulicama, bulevarima i mestima po herojima iz 1999. godine i drugo. Predsednik republike je na otvaranju spomenika Tiboru Cerni u Debeljači izjavio da je NATO agresija bila „mali, prljavi i strašni rat kojeg je agresor nametnuo“.\nOd 5. oktobra država Srbija je prihvatila drugosrbijansku mantru o sopstvenoj krivici za NATO agresiju pa se tako i ponašala od hapšenja i slanja u Hag vojnog i političkog vrha koji se borio protiv NATO do proganjanja svih onih koji su na bilo koji način veličali herojsku borbu protiv agresora. U poslednje tri godine Srbija je potpuno odbacila takvu mantru i odbacila stigmu koju je sama sebi stvarala čitavu deceniju, i ne samo to već je po prvi put rekla da je NATO agresor koji je izvršio akt agresije prema Srbiji. Skup u Nišu pokazuje da se Srbija počela okretati i konkretnim učesnicima rata i da ih nije zaboravila. Umesto drugosrbijanske mantre danas imamo srpsko stanovište povodom NATO agresije koje odgovara i mnogim priznanjima zapadnih zvaničnika da je rat nametnut sa ciljem agresije, a ne ciljem mira, kao što su Stroub Talbot ili Henri Kisindžer.\nSa teškim teretom istorije devedesetih i posledica koje i danas nosimo zbog svih događaja iz devedesetih, Srbija je uspela da u vremenu tihe okupacije i same Evrope nađe prostor da o sopstvenoj istoriji govori na istinit način. U tihoj okupaciji rad na kulturi i dizanju nacionalne svesti jedan je od najbitnijih elemenata opstanka naroda, a kontinuitet istorijskog sećanja njegova je vezivna nit. Skup u Nišu deo je kulture kolektivnog sećanja koju je Srbija počela slobodno da zastupa. Sve drugo su načini da se obezbedi mir, stabilnost i opstanak.\nBranioci Kosmeta zaslužuju priznanje


Biznis.ba - Zajedničkim djelovanjem može se mnogo učiniti za penzionere\nZajedničkim djelovanjem može se mnogo učiniti za penzionere\nT. C. 13:25 / 28.07.2017.\n- Zajedno smo ušli u ovaj metod rješavanja problema, zajedno ćemo „pritiskati“ Dom naroda Parlamenta FBiH da taj zakon ne bude usvojen. Jasan je stav Vlade da je taj zakon negativan i da predstavlja eroziju morala, urušava stabilnost penzijskog sistema, proizvodi ogromne dugove te onemogućava izmjene i dopune zakona koji su planirani a predviđaju sistemski način rješavanja i trezorski način poslovanja - kazao je ministar Drljača. Pojasnio je da je u slučaju uvođenja u pravo dodatnih 30.000 penzionera biti potrebno 120 miliona KM za koje ne postoji realna mogućnost da budu osigurane.\n- Nakon donošenja zakona o PIO, koji predlaže Vlada FBiH, bit će ostvaren trezorski način poslovanja - kaže ministar Drljača. Navodi primjer Srbije i Hrvatske gdje se, kako je kazao, mnogo više izdvaja iz budžeta i gdje postoji trezorski sistem rada te se nada da će taj sistem finansijski stabilizirati i unaprijediti poslovanje i ovdašnjeg Zavoda PIO.\n- Uvođenjem novih 30.000 penzionera, postojeći penzioneri i penzijski fond bili bi ugroženi - poručio je.\n- Nakon što u Vladi FBiH bude snimljena cjelokupna finansijska situacija, održat ćemo vanrednu sjednicu Izvršnog odbora Saveza i opredojeliti se o protestima. A sad je na snazi odluka da se 14. septembra ide na proteste - naglasio je.


Glavna skupština UN-a osudila Izrael\n* Glavna skupština UN-a osudila Izrael\nPalestinski ministar Maliki: Usvajanje rezolucije u UN-u veliki uspjeh i pobjeda\nPalestinski ministar vanjskih poslova Riyad al-Maliki usvajanje nacrta rezolucije u Generalnoj skupštini Ujedinjenih nacija (UN) o zaštiti palestinskih civila nazvao je "velikim uspjehom i pobjedom".\n"Usvajanje rezolucije podrazumjeva garanciju zaštite palestinskog naroda, kao i provedbene mehanizme za ovu odluku. Ono što je sada potrebno raditi jeste nastaviti vršiti pritisak na SAD i Izrael i pratiti generalni sekretarijat UN-a", rekao je Maliki, u izjavi za palestinsku državnu televiziju.\nMaliki se zahvalio svim zemljema koje su pružile podršku Palestini nacrtu rezolucije, prvenstveno Turskoj i Alžiru, i pored toga što je SAD vršio pritisak da promijene svoje stavove.\n"Usvajanje nacrta rezolucije u Generalnoj skupštini Ujedinjenih nacija (UN) o zaštiti palestinskih civila je veliki uspjeh i pobjeda, koje pokazuju da su zemlje svijeta uz palestinski narod", rekao je Maliki.\nU Generalnoj skupštini Ujedinjenih nacija (UN) u srijedu je usvojen nacrt rezolucije koja poziva na zaštitu naroda Palestine. Generalna skupština UN-a održala je vanrednu sjednicu na inicijativu Turske, uz podršku Alžira.\nHaley o usvajanju rezolucije u UN-u: Ovim se ništa neće promijeniti\nNikki Haley, američka ambasadorica pri Ujedinjenim nacijama (UN), povodom usvajanja nacrta rezolucije UN-a o zaštiti palestinskih civila, istakla je da je riječ o potpuno jednostranoj rezoluciji.\nHaley je, nakon glasanja u Generalnoj skupštini Ujedinjenih nacija (UN) u srijedu, kada je usvojen nacrt rezolucije koja poziva na zaštitu naroda Palestine, poručila da se u nacrtu rezolucije uopšte ne spominje pokret Hamas.\nNapomenula je da ovakve rezolucije neće doprinijeti pomirenju u regionu.\n"Moji prijatelji iz Turske i sami znaju da se usvajanjem ove rezolucije ništa neće promijeniti", rekla je Haley, podsjetivši da je Generalna skupština UN-a održala vanrednu sjednicu upravo na inicijativu Turske, a uz podršku Alžira.\nIzrael o usvajanju rezolucije u UN-u: Oduzima nam se pravo na samoodbranu\nIzraelski ambasador pri Ujedinjenim nacijama (UN) Danny Danon, povodom usvajanja nacrta rezolucije UN-a o zaštiti palestinskih civila, poručio je kako pomenuta rezolucija "Izraelu oduzima pravo na samoodbranu".\n"Ova mjera predstavlja pokušaj da nam se oduzme temeljno pravo na samoodbranu", naglasio je Danon u obraćanju u Generalnoj skupštini Ujedinjenih nacija.\nNapomenuo je kako podrška ovakvom nacrtu rezolucije daje dodatnu snagu palestinskom pokretu Hamasu.\nAbbas: Usvajanje rezolucije UN-a je pobjeda pravde i međunarodnog prava\nPredsjednik Palestine Mahmoud Abbas je usvajanje nacrta rezolucije u Generalnoj skupštini Ujedinjenih nacija (UN) o zaštiti palestinskih civila nazvao "pobjedom međunarodnog prava".


"Staro sajmište" će biti memorijalni kompleks - Embargo\n17 октобра, 2019 17 октобра, 2019 admin\t0 Comments\nPredlog zakona o memorijalnom centru “Staro sajmište” koji je u javnoj raspravi u Srbiji predsedavajući Međunarodne alijanse za sećanje na holokaust (IHRA) luksemburški diplomata Žorž Santer ocenio kao dobar potez Srbije i Beograda.\nPosle razgovora vođenih proletos u Beogradu o potrebi zaštite kompleksa Staro sajmište koje je u 2. Svetskom ratu bilo logor za Jevreje, Rome i Srbije – Santer je o zakonskim rešenjima u Luksemburgu u sredu razgovarao sa zamenikom gradonačelnika Beograda Goranom Vesićem i gradskim arhitektom Markom Stojičićem.\n“Pravi način da se ovo uradi je da to učine država i društvo, a sećanje je vrlo važno pošto ćemo za sledeći par godina izgubiti poslednje preživele ono što trebamo na Starom sajmištu je dobar obrazovni centar i očuvanje samo izgleda tog prostora”, rekao je Santer.\n“Kada sam bio u Beogradu bilo je optimizma da će rad po tom zakonu početi sledeće godine što nam je ulilo nadu a naše predsedavanje IHRA organizacijom ističe u martu ali ja sam vrlo ponosan, srećan i čestitam na svim potezima Beograda koji su pokrenuti da bi se sačuvalo ovo važno mesto”, rekao je on.\nStaro sajmište nije interesantno samo za Beograd, niti samo po arhitekturi koja je iz 1937. i 1938. godine, već ima regionalni značaj i važno je čitavu Evropu koja jer to tamo poglavlje čitave Evrope.\n“Počela je javna rasprava, u čitav proceš je uključen i Svetski jevrejski kongres, i romska i jevrejska i srpska zajednica su saglasne oko tog dokumenta koji predviđa jedan memorijalni kompleks, sa tri različita muzeja”, rekao je Vesić.\nU međuvremenu istorijski arhiv je rekonstruisao živote velike grupe Jevreja tada ubijeni u Srbiji, a predstavnici Beograd žele da saradnju razviju i muzejm holokausta u Jad Vašemu.\n“Naša ideja je da to bude mesto koje će imati obrazovni karakter za ljude iz čitavog regiona koji bi učili šta je bio holokaust kako bi se in a taj način branili od pokušaja revizije istorije”, rekao je on.\nGradski arhitekta Marko Stojičić obavestio je Santera da će Grad Beograd po usvajanju zakona pripremiti projektni zadatak i raspisati međunarodni konkurs za arhitektonsko – urbanističko rešenje za memorijalni centar koji će se graditi.\n“Pominjali smo i načine finansiranja, gde očekujemo, da možda pomognu kako bi se što brže uradila izgradnja ovog objekta”, rekao je on.\nIz ovog kompleksa predstoji raseljavanje nekoliko lica i njiovih kompanija, napomenuo je Stojičić i dodao da je izvesno da će na Starom sajmištu biti sačuva svi originalni objekti za koje je Zavod za zaštitu spomenika utvrdio da čine kulturno nasleđe.\n“A od budućeg arhitektonskog rešenja očekujemo da će spojiti te objekte i neku savremenu strukturu koja će dati i potrebnu površinu za te buduće namene”, zaključio je on.\n← Pobesnele bitange\nPanika! Kad su čuli prozivke ogorčenih Šapčana – Zelenović i Petrović se žestoko verbalno sukobili, skoro se “dovatili za guše”!?! →\n28 марта, 2019 admin\t0\nSraman pokušaj izmene izbornih pravila! Petrović i Zelenović bi da njihovi predsednici IK na biračkim mestima još i glasaju umesto građana ?!?\nZašto o Kosovu ćute Koštunica i Tadić? Zar su se nasrbovali za sve one godine u kojima su šiptari, palili, ubijali, proganjali i proglasili nezavisnost, a Amerikanci postavili granicu na Jarinju i Brnjaku…\n28 маја, 2019 embargo\t0


Press Online :: Politika :: DAČIĆ MISTERIOZAN UOČI BEOGRADSKIH IZBORA: Prvo ćemo razgovarati sa SNS, a ako ne budemo išli zajedno, onda... / print=true\nDAČIĆ MISTERIOZAN UOČI BEOGRADSKIH IZBORA: Prvo ćemo razgovarati sa SNS, a ako ne budemo išli zajedno, onda...\nPredsednik Socijalističke partije Srbije Ivica Dačić izjavio je danas da će SPS prvo razgovarati sa Srpskom naprednom strankom o tome da li će na beogradskim izborima nastupiti sa jednom ili sa odvojenim listama, a da će ukoliko se odluči da budu na odvojenim listama onda socijalisti moći da razgovaraju o tome ko bi još učestvovao na njihovoj listi.\nUpitan da li je koalicija SPS - JS - SRS u Mionici najava saradnje za izbore za Skupštinu Beogradu, Dačić je kazao da nije najava saradnje za beogradske izbore, ali da sve rezultate treba imati u vidu, zato što bi to možda moglo da bude.\n"Ne kažem da će biti, niti da smo razmišljali... O gradskim izborima prvo ćemo razgovarati sa Srpskom naprednom strankom, da li idemo na jednu listu ili na odvojene liste. Ukoliko idemo na odvojene liste, onda možemo da razgovaramo ko bi još učestvovao sa nama na listi", rekao je Dačić.\nDačić je ponovio da bi voleo da bude i parlamentarnih izbora zbog svih koji "horski govore krijući se jedan iza drugog, a pojedinačno uopšte ne smeju da se pojave".\n"Baš me interesuje kako bi se ponašali kad bi bili parlamentarni izbori", rekao je Dačić i dodao da SPS zadovoljan rezultatom iz Mionice gde je koalicija SPS, Jedinstvene Srbije i Srpske radikalne stranke osvojila oko 15 odsto glasova.\nDačić je kazao da je zajedničkim nastupom SPS sa SNS na lokalnim izborima u Pećincima, Negotinu i Kostolcu pokazano da njihova koalicija ima sinergiju i da je prihvaćena među građanima.


Dali su ljudima da jedu samo brzu hranu nedelju dana, ali ovako zastrašujuće rezultate nisu očekivali | MediaPress\nU Nišu hospitalizovano 98 pacijenata sa potvrđenim prisustvom korona virusa - 33 minuta pre\nVeoma opasne aplikacije: Proverite da li vas prisluškuju preko telefona - 15 sata pre\nNedeljni horoskop od 10. do 16. avgusta 2020. godine - 23 sata pre\nZnate li šta je intuitivno vežbanje? - 24 sata pre\nGugl ažurirao opcije: Pet vizuelnih promena za…\nDali su ljudima da jedu samo brzu hranu nedelju dana, ali ovako zastrašujuće rezultate nisu očekivali\nDa je brza hrana izuzetno nezdrava već i ptice na grani znaju, ali novo istraživanje naučnika iz Filadelfije pokazalo je da su negativne posledice zapravo mnogo gore nego što smo mogli da pretpostavimo. Zdravi muškarci koji su u sklopu studije samo ležali i jeli američku brzu hranu već posle dva dana su dobili opasne zdravstvene tegobe.\nŠest zdravih muškaraca normalne telese težine dobrovoljno je nedelju dana samo ležalo u krevetu, a svakodnevno su dobijali picu, hamburgere i drugu brzu hranu u iznosu od 6.000 kalorija. Naučnici Genter Boden i Salim Merali sa “Temple” univerziteta u Filadelfiji sproveli su čitavo istraživanje kako bi pokazali koliko je ovakav način ishrane, karakterističan za Amerikance, zapravo nezdrav.\nAli ni oni nisu mogli da očekuju ovako loše rezultate.\n– Ovde smo pokazali kako uobičajena američka nezdrava ishrana utiče na zdrave muškarce normalne težine. Davali smo im 2 do 2 i po puta više kalorija nego što inače unose, a za svega dan ili dva počeli su da pokazuju ozbiljnu insulinsku rezistenciju, i to kod svakog od šest ispitanika – zaključili su naučnici nakon studije.\nOni su naglasili da se radilo o klasičnoj američkoj brzoj hrani, koja se proširila na čitav svet, a koja se najčešće sastoji od pice, raznih hamburgera i drugih vrsta brze hrane koja se jednom rečju opisuje kao “đubre”. Muškarci su povrh svega sve vreme ležali, a kako bi bili sigurno da im ne škode zdravlju, naučnici su ih smestili u bolnicu pod stalni nadzor lekara.\n– Prihvatili su ovakav naičn ishrane i svideo im se! Za sedam dana svaki od muškaraca je dobio oko 3,5 kilograma i počeo da pokazuje znakove insulinske rezistencije kao i velikog oksidativnog stresa – istakli su oni.\nVeć nakon dva dana su počeli da se pojavljuju prvi problemi, zbog prevelike količine šećera u krvi. Naučnici kažu da su ih na ovo istraživanje podstakli zastrašujući podaci o gojaznosti posebno u Americi, ali i širom sveta. Samo u Srbiji se procenjuje da je svaki drugi čovek gojazan.\nOvakvi rezultati ne iznenađuju nutricionistu Branku Mirković.\nPromena kreće iznutra\n– Poznato je da je brza hrana izuzetno nezdrava, a kada se toliko poveća unos tih nezdravih kalorija i ukombinuje sa svakodnevnim ležanjem, na organizmu će se veoma brzo pojaviti posledice. Jako je bitno naglasiti da nisu sve kalorije iste, pa 1.000 kalorija od pice nije isto što i 1.000 kalorija nekog voća, koje sa sobom ipak donosi i mnogo zdravih stvari – ističe naša sagovornica.\nTo, svakako, ne znači da morate zauvek da izbegavate i pekare i štandove sa pljeskavicama, samo se postarajte da to ne bude previše često i da takvu hranu obavezno potrošite na pravi način – a ne ležanjem u krevetu.\nTag:brza hranaIstrazivanjeloši rezultatinačin ishranenezdrava hrana\nPlavo obojeno voće ima mnogo zdravstvenih prednosti zbog bogatstva prirodn\nKonzumiranje sladoleda ujutro jača mentalne sposobnosti\nAko volite da jedete sladoled, sada imate još jedan dobar razlog da bez gr\nNovo istraživanje pokazalo je da su ljudi koristili kakao u Južnoj Americ\nPrva veća nadogradnja za Windows 10 bi mogla stići u novembru


Izvor: NoviMagazin.rs, 01.Apr.2020, 22:56 (ažurirano 02.Apr.2020.)\n"Na Zapadnom Balkanu kriza se koristi za jačanje postojećeg narativa da EU okreće leđa tom regionu, u kojem nastavljaju da bujaju teorije zavere prema kojima je koronavirus američko biološko oružje", navela je EEAS u danas >> Pročitaj celu vest na sajtu NoviMagazin.rs << objavljenom dopunjenom specijalnom izveštaju o dezinformacijama u vezi s pandemijom.\n"Tvrdnje da se EU raspada zbog krize sa koronavirusom dominiraju društvenim mrežama u svim analiziranim regionima", navodi EEAS.\n"U Kini, državni mediji i vladini zvaničnici promovišu nedokazane teorije o poreklu koronavirusa, a u medijskim izveštajima ističu se izrazi zahvalnosti nekih evropskih lidera za kinesku pomoć", piše u izveštaju.\nNavodi se i da "kineski mediji pod kontrolom države promovišu ideju da je kineski model superioran u borbi protiv koronavirusa".\nUprkos tome, navodi Euraktiv, na bilbordima u Srbiji zahvalnost za pomoć izražava se jedino kineskom predsedniku Si Đinpingu, rečima "Hvala, brate Si!".\n"Evropska solidarnost ne postoji. To je bila bajka na papiru. Poslao sam posebno pismo jedinoj zemlji koja može da pomogne, a to je Kina", navodi Euraktiv reči Vučića.\nDeutsche Welle: „Saradnja i solidarnost“ sa Zapadnim Balkanom?\nBeta: EU: Na Zapadnom Balkanu pandemiju koriste za promociju antievropskih stavova


Kvalitetno upravljanje ljudskim resursima na lokalnom nivou važno za napredak društva u cjelini | EUME\nNaslovnica Press info Press Pregovori o pristupanju Kvalitetno upravljanje ljudskim resursima na lokalnom nivou važno za napredak društva u...\nNa Cetinju je danas održana peta sjednica Zajedničkog konsultativnog odbora između Crne Gore i komiteta regiona EU.\nUčesnici skupa su razmijenili mišljenje i iskustvo iz upravljanja ljudskim resursima na lokalnom nivou, kao i po pitanju postojeće i buduće međuregionalne i transnacionalne saradnje.\nSjednicu su otvorili kopredsjedavajući Odbora, gradonačelnik prijestonice Cetinje Aleksandar Bogdanović i Hju Mek Grat, a u uvodnom dijelu su govorili državni sekretar za evropske integracije i glavni pregovarač ambasador Aleksandar Andrija Pejović i šef Delegacije EU u Crnoj Gori ambasador Mitja Drobnič.\nSumirajući dosadašnje rezultate rada ovog tijela, istaknuto je da je saradnja Zajednice opština s Komitetom regiona u okviru Zajedničkog konsultativnog odbora učvrstila institucionalnu komponentu saradnje s Evropskom unijom u okviru Procesa stabilizacije i pridruživanja. Takođe, učesnici skupa su ocijenili da ostvareni dijalog i saradnja regionalnih i lokalnih nivoa vlasti EU s lokalnim vlastima Crne Gore, omogućavaju sveobuhvatnu pripremu Crne Gore za efikasnije sprovođenje pravne tekovine EU.\nObraćajući se učesnicima skupa ambasador Pejović je istakao da se Zajednički konsultativni odbor u dosadašnjem radu pokazao kao dobra platforma za sprovođenje najznačajnijih reformskih procesa kroz koje prolaze lokalne samouprave u procesu pristupanja EU.\n„U saradnji s kolegama iz Komiteta regiona i Evropske komisije, predstavnici lokalnih samouprava u kontinuitetu razmjenjuju iskustva i u pravom smislu se pripremaju za obaveze koje ih očekuju datumom pristupanja“, naglasio je ambasador Pejović.\nOn je podsjetio da su predstavnici lokalnih samouprava uključeni u rad više radnih grupa za vođenje pregovora s EU, i to za poglavlja 13 – Ribarstvo, 14 – Saobraćajna politika, 19 – Socijalna politika i zapošljavanje i 22 – Regionalna politika i koordinacija strukturnih instrumenata.\nUkazujući na potrebu i značaj efikasnog i profesionalnog upravljanja ljudskim resursima na nivou lokalne samouprave, glavni pregovarač je istakao da će izradom nove Strategije reforme javne uprave za period 2016-2020. biti jasno definisani pravci i zadaci na jačanju ukupne kadrovske politike u Crnoj Gori.\n„Svi procesi i aktivnosti usmjereni na napredak društava u cjelini, upravo zavise od dobro obučenog, kreativnog i profesionalnog kadra, i u tom smjeru posebna pažnja treba biti posvećena uspostavljanju kvalitetnog sistema razvoja ljudskih resursa i vođenja kadrovske politike u lokalnim samoupravama“, poručio je ambasador Pejović.


Akcija dobrovoljnog davanja krvi » Inđijski Nezavisni Mediji\nNaslovna Inđija Akcija dobrovoljnog davanja krvi\nZbog smanjenih rezervi krvi, Zavod za transfuziju krvi Vojvodine u saradnji sa Crvenim krstom Inđija organizovaće dobrovoljno davalaštvo krvi u Inđiji i njenim naseljenim mestima.\nU Inđiji je dobrovoljno davalaštvo zakazano za ponedeljak 9.novembra od 9 do 12 sati u Domu zdravlja Inđija.\nMaradičani će krv moći dati 13. novembra od 8 do 10 sati u osnovnoj školi.\nIstog dana Čortanovčani će krv davati od 10:30 do 12 sati.\nInđinčani će 23.novembra ponovo imati mogućnost da se odazovu dobrovoljnom davalaštvu krvi i to od 16 do 19 sati u prostorijama Doma zdravlja Inđija.\nPrethodni tekstVremenska prognoza za vikend 06. – 09. novembra\nSledeći tekstStatistički podaci na dan 06.11.2020


paravojska Archives » Radio Krajina\nHome / Tag Archives: paravojska\nTag Archives: paravojska\nŽurnal.info danas je objavio konkretne podatke o tome da se uz pomoć ruskih i srbijanskih specijalaca formiraju paravojne jedinice u Republici Srpskoj! Ministar sigurnosti BiH Daragan Mektić potvrdio je da se već duže vremena prati ova pojava i prikupljaju podaci Intervju sa Draganom Mektićem uradili su novinari portala Vijesti.ba. Prema pisanju portala ...\nPredsjednik „Srbske časti“ iz Republike Srpske Igor Bilbija vrši regrutaciju osoba iz krim miljea koji će činiti okosnicu buduće paravojne formacije. Specijalci ruskog „humanitarnog kampa“ u Nišu marširali ulicama Banja Luke. Direktna podrška stigla iz Moskve Piše: Avdo Avdić Za sebe vole reći da su humanisti. Ali ako na bilo ...\nPrašović-Gadžo o “Izetbegovićevoj vojsci”: “Proveo je rat u trezoru – ne može obučavati ništa”\nNovembar 28, 2017\tVijesti 0\nSanela Prašović-Gadžo, TV voditeljica i urednica bila je gošća emisije Dan uživo gdje je komentarisala aktuelne društvene i političke teme u BiH. O presudi Ratku Mladiću, tačnije reakcijama na presudu je kazala: “Mediji su svašta pisali, šokiralo me da se u dijelu javnosti komentiralo do te mjere da zvaničnici u ...\nSrđan Puhalo: Nova srpska bajka “Bakir i 9.000 vojnika”\nNovembar 26, 2017\tVijesti 0\nČlan Predsjedništva Bosne i Hercegovine Bakir Izetbegović demantovao je pisanje srbijanskih Večernjih novosti o tome da je, kako su naveli, “tajno obučio 9.000 Bošnjaka za ratovanje. Izetbegović je u izjavi za N1 ovakva pisanja nazvao budalaštinama i hrpom gluposti. “Zaista, reklo bi se da je to jedna hrpa gluposti, međutim, ...\nIzetbegović odgovorio na pisanje medija iz Srbije: Šta je istina o ‘ilegalnoj obuci i naoružavanju mladih Bošnjaka’?\n– Zaista, reklo bi se da je to jedna hrpa gluposti, međutim, bojim se da je to netačna formulacija. Mislim da u ovom ima itekako plan onih koji preko takvih medija plasiraju takve budalaštine, kazao je Izetbegović Mislim da iza ovog postoji plan onih koji preko takvih medija plasiraju takve ...


Foto: Ilustracija | Hapšenje zbog iznude 5.000 KM\nSrna 19.02.2019 14:04\nSARAJEVO - Pripadnici Federalne uprave policije /FUP/ uhapsili su lice čiji su inicijali H.M. /56/ iz Sarajeva osumnjičeno da je danas iznudilo 5.000 KM od jednog lica na području opštine Centar-Sarajevo, prethodno uputivši prijetnje njemu i njegovoj porodici, saopšteno je iz FUP-a.\nPrilikom pretresa i hapšenja lica H.M, od ranije poznatog kao višestrukog povratnika u vršenju krivičnih djela, pronađeno je i izuzeto 5.000 KM, vatreno oružje, municija, mobilni telefon i SIM kartica, te drugi predmeti koji se dovode u vezu sa izvršenjem krivičnih djela.\nPretres i hapšenje izvrešni su prema naredbi Opštinskog suda u Sarajevu.\nRealizaciju akcije kodnog naziva "Bic" na području Kantona Sarajevo započeli su pripadnici FUP-a pod nadzorom Tužilaštva Kantona Sarajevo i uz angažman Specijalne policijske jedinice, s ciljem dokumentovanja lica koja se dovode u vezu sa krivičnim djelom iznuda.\nUhapšeno lice će, nakon kriminalističke obrade u službenim prostorijama FUP-a, u zakonskom roku biti predato Tužilaštvu Kantona Sarajevo uz izvještaj o počinjenom krivičnom djelu.\nSarajevo iznuda hapšenje


„Posle mnogo decenija ulažemo u novi kontrolni toranj, gde SMATSA i Vlada Republike Srbije investiraju 17,5 miliona evra i dodatnih 5 miliona evra u najsavremeniju opremu. Ovo će biti na ponos ne samo SMATSA-e i vazdušnog sektora, već cele Republike Srbije. Mi smo u jednom velikom investicionom ciklusu i svi znaju da mi projektujemo i gradimo više od 1.200 kilometara auto-puteva, gradimo najbržu prugu u Istočnoj Evropi, ali nekako ostaje zanemareno da mi imamo ogromne investicije sa našim partnerima iz VANCI-a u aerodrom „Nikola Tesla“, da rekonstruišemo aerodrom u Nišu koji će biti tri puta veći od postojećeg. Uložena su dodatna sredstva u aerodrom „Ponikve“, planiraju se investicije u aerodrom „Morava“ tako da će vazdušni sektor sa SMATSA-om, Direktoratom civilnog vazduhoplovstva, AirSerbia-om i aerodromima potpuno pomeriti standarde u narednim godinama”, naveo je ministar Momirović.\n„Nakon 60 godina aerodrom „Nikola Tesla“ i Kontrola letenja dobiće novi toranj 75 metara visine, sa 120 kvadrata operativne sale na vrhu gde će biti ugrađena najmodernija oprema“, istakao je Predrag Jovanović, direktor SMATSA.\nPostojeći toranj na aerodromu „Nikola Tesla“ Beograd koji je izgrađen 1962. godine neadekvatan je i ne zadovoljava zahteve korisnika, s obzirom na nedostatak raspoloživog prostora i nemogućnost modernizacije i instaliranja dodatne tehničke opreme i sistema u kupoli tornja. Izgradnjom novog kontrolnog tornja stvoriće se uslovi za neometano i kvalitetno pružanje usluga kontrole letenja, imajući u vidu predikcije povećavanje kapaciteta i broja avio-operacija na beogradskom aerodromu, kao i veću uposlenost aerodroma realizacijom investicionih projekata.\nNemačka vlada prodaje udeo u kompaniji “Lufthansa”


Adnan Ćatić: Švicarska kompanija nudila je veću finansijsku sigurnost za mene i moju porodicu\nPočetna » Blog » Adnan Ćatić: Švicarska kompanija nudila je veću finansijsku sigurnost za mene i moju porodicu\nby E.H 14/11/2019\nBranioci Adnana Ćatića, u nastavku suđenja za utaju poreza koji je danas održan u Kelnu, rekli su da je švicarska kompanija za sportski marketing, u kojoj je bio pod ugovorom od 2009. godine, za njega radila kao bokserski promotor.\n– Plaćanja koja treba vršiti ta kompanija ne mogu se pripisati Ćatiću – izjavio je advokat Nils Krober.\nDržavno tužilaštvo, s druge strane, pretpostavlja da su Švicarci novac za Ćatića dobivali samo kao posrednici, bez pružanja promotorskih usluga. S njihovog stanovišta, prihod kompanije pada u poreznu sferu nekadašnjeg svjetskog prvaka.\n– Nudili su mi veću finansijsku sigurnost za moju porodicu i mene – kratko je rekao Ćatić kada je govorio o švicarskoj kompaniji.\nBivšem peterostrukom prvaku svijeta na teret se stavlja utaja poreza od 5,8 miliona eura.\nAdnan Ćatić izlazi iz zatvora, ali pod jednim uslovom\nBio miljenik cijele Njemačke – Danas Šturm ne postoji, u zatvoru je Adnan Ćatić\nSaturn u Jarcu sada muči mnoge, a naročito...\nAmina Smajlović: “Moja Nadin je izliječena od tuberkuloze”


Intervju: PricewaterhouseCoopers | ITrevizija.ba\nPublished on June 14th, 2010 | by Nermin Catovic\nPricewaterhouseCoopers kao i prethodno intervjuisani Deloitte je jedna od “Big Four” internacionalne revizorske kuće. Prema podacima iz 2009. godine PwC ima godišnju zaradu od 26,2 milijade dolara i preko 163.000 uposlenih u 151 zemlji svijeta. Ove činjenice čine PwC osmom najvećom svjetskom privatnom organizacijom.\nViše informacija o PricewaterhouseCoopers-u pročitajte na oficijelnoj web stranici http://www.pwc.com/\nZa šta i kome služi IT revizija u današnjim tržišnim okolnostima u BiH ?\nRevizija informacionih sistema, odnosno IT revizija, se sastoji od niza kontrola pomoću kojih se ocjenjuje kompletnost, tačnost, valjanost i zaštićenost podataka, te cjelokupni menadžment informacionog sistema i odgovarajućih poslovnih procesa. IT revizija ima za cilj da procijeni validnost finansijskih izvještaja koji proizlaze iz informacionog sistema, te da utvrdi do koje mjere se finansijska revizija može osloniti na podatke, odnosno dokumente, generisane iz informacionog sistema. Osim što služi kao potpora finasijskoj reviziji, IT revizija ukazuje na eventualne nedostatke ili nepravilnosti u radu informacionog sistema. Uvid u ovako detaljnu analizu funkcionalnosti informacionog sistema, omogućava menadžerima da lakše i brže otklone nedostatke kako bi u konačnici unaprijedili poslovanje.\nDa li su kompanije u BiH svjesne značaja, potrebe i korisnosti IT revizije ?\nIT menadžment svakako koristi zaključke i sugestije kako bi unaprijedili funkcionalnosti informacionog sistema. Međutim, u mnogim situacijama su potrebna finansijska sredstva kako bi se postigao željeni rezultat. Ono što predstavlja najveći problem je nerazumijevanje vodstva kompanije o potrebama IT menadžmenta. Ponekad vodstvo kompanije nije u mogućnosti da odvoji finansijska sredstva za unapređenje informacionog sistema, ili pak ne smatra to prioritetom.\nKakvo je vaše predviđanje značaja IT revizije u budućem razvoju BIH na putu ulaska u evropske integracije?\nU Bosni i Hercegovini ne postoje zakonske regulative i standardi o informacionim sistemima. Sigurno je da će u skorijoj budućnosti stupiti na snagu odredbe kojima će se regulisati primjena informacionih sistema. Ovo je izuzetno važno za javni sektor, gdje će implementacija i upotreba informacionih sistema biti neophodna za uspješno provođenje evropskih regulativa. Kako bi se osigurala ispravna, efikasna i sigurna implementacija informacionih sistema, potrebna je stalna kontrola. Stoga će revizija informacionih sistema biti zakonom određena, pa samim tim i od većeg značaja nego što je to danas.\nKoje prednosti mladima možete navesti kod opredjeljenja za usavršavanje za zanimanje IT revizor ?\nPosao IT revizora je izuzetno dinamičan, kreativan, te zahtjeva timski rad i saradnju. Kombinacija velikog obima posla, kratkih rokova, daljeg obrazovanja i stručne edukacije svakako predstavlja izazov za mlade diplomante na početku karijere.\nTags: ena šahović, informacione tehnologije, it revizija, pricewaterhousecoopers, pwc\nUpravljanje rizicima →\nRevizija informacionih tehnologija →\nProvođenje revizije →


Nadal ponovo udario na Novaka: Niko nije veći od Australijan opena, turnir će biti sjajan, SA ILI BEZ NJEGA - Sportal\nV. F. - Vest objavljena: 08:34 - 15.01.2022\nLegendarni španski teniser rekao je da je Novak Đoković jedan od najvećih igrača u istoriji ovog sporta, ali da nijedan od njih nije veći od Australijan opena, pa smatra da će takmičenje u Melburnu biti sjajno bez obzira da li će na njemu učestvovati prvi reket sveta.\nŠpanac, koji se već oglašavao pre nekoliko dana, poručio je da se ne slaže sa mnogim stvarima koje je Đoković uradio proteklih nedelja.\n"Kazaću jednu stvar - sasvim je jasno da je Novak Đoković jedan od najboljih igrača u istoriji, bez sumnje. Ali ne postoji nijedan igač u istoriji koji je važniji od takmičenja. Niko, niti Rodžer, Novak ili ja, niti Bjern Borg, koji je bio neverovatan u svoje vreme. Jedni igrači dolaze, a drugi, novi, dolaze. Tenis ide dalje, Australijan open je mnogo važniji od bilo kog igrača", rekao je Nadal.\nIpak, konačna odluka o Novakovoj deportaciji još nije doneta. Ukoliko Feralni sudija večeras od 23.30 poništi odluku ministra za imigracij eto prvog reketa sveta na turniru, a onda će biti sve moguće.\n"Ako zaigra konačno biće OK. Ako ne igra na Australijan openu biće to sjajan turnir sa ili bez njega. To je moje gledište. Zaista ga poštujem, čak iako se ne slažem sa mnogim stvarima koje je uradio poslednjih nekoliko nedelja", rekao je Rafael Nadal, prenosi "Mozzart sport".\nŠpanac je Australijan open dočekao na šestom mestu ATP liste, pa mu je Novak Đoković jedan od potencijalnih rivala u polufinalu. Poslednji put na ovom turniru sastali su se u januaru 2019. godine kada je u finalu bilo silovitih 3:0 za najboljeg tenisera na svetu (6:3, 6:2, 6:3).\nTenis Rafale Nadal Kritika Novak Đoković Australijan open Izjava


Jedno sam siguran – rešenje neće biti bezbolno za Srbe\nTanjug 16. aprila 2018. 17:54\n„Rekao sam da će to biti krajem aprila. Nisam siguran da će biti, ali uradiću to ako bude bilo moguće, govorim samo o javnoj prezentaciji, da ne oslabim poziciju Srbije, ništa više od toga“, rekao je Vučić na pres konferenciji koju je imao s premijerom nemačke pokrajine Baden Virtenberg Vinfridom Krečmanom, a odgovarajući na pitanja novinara.\nDodao je da ne spada u ljude koji su za to da se održava zamrznuti konflikt i čekaju bolja vremena…\n„Jer toga nema, od toga ćemo dočekati samo teža i lošija vremena“, poručio je, dodajući da naše probleme ne treba da ostavljamo deci, već da ih sada i sami rešavamo i to dijalogom.\n„Ne zaboravite, ako zaista želite rešenje vi morate da pobedite na referendumu u svojoj zemlji. Dakle, nije meni cilj da nešto kažem da bih zadovoljio nekoga na zapadu, a da do rešenja ne dođe. Meni je cilj da zadovoljimo građane Srbije i da do rešenja dođemo i da građani Srbije, ne mogu da kažem da budu srećni, ali da dobro razumeju šta nam je budućnost, a da istovremeno ne budu poniženi lošim rešenjem“, rekao je Vučić.\nNista ti ne resavas,ko si ti da to resavas.Makni ruke od toga i gledaj svoja posla.Ako imas malo pameti Predsednice okani se corava posla.Imas mandat obezglavljenog naroda,prema tome pamet u glavu.


Pasivni ofsajd - Gorčin Stojanović - Dan u Beogradu\nNaslovna » Pasivni ofsajd – Gorčin Stojanović\nPasivni ofsajd – Gorčin Stojanović\nAh Neša 3. oktobar 2012. Nekategorizovano Postavite komentar\nNovo izdanje Čarobne knjige je „Pasivni ofsajd“ Gorčina Stojanovića.\nVeć trinaest godina Stojanović piše kolumnu o fudbalu, prvo u u nekadašnjem nedeljniku „Blic News“, a zatim u dnevnim novinama „Blic“. Kroz strastveno napisane tekstove i britko osmišljene komentare, on se na sebi svojstven način razračunava sa umišljenim ili stvarnim veličinama fudbalskog sveta.\nSada su na jednom mestu skupljeni najbolji tekstovi iz svih tih godina, i pretvoreni u knjigu koja sigurno neće ostaviti ravnodušnim nijednog ljubitelja ove fantastične igre. U njima ćete otkriti čitav jedan univerzum satkan od majstorskih driblinga, maštovitih asistencija, ubitačnih šuteva i otkriti šta se sve krije iza golmanskih parada, veštih lažnjaka i varljivih trenerskih vizija.\nBez dlake na jeziku, autor se često osvrće i na bednu sliku domaćeg fudbala i našu potrebu za mistifikacijom sopstvene fudbalske prošlosti. A svojim originalnim, ponekad i ekstremnim stavovima, stalno podstiče nove krugove večitih kafanskih razmatranja…\nPrethodni Barselona – „glavni grad“ Mediterana\nSledeći Audicija – Rju Murakami


I DALJE JE NA SLOBODI: Lijanović iz budžeta platio dug utajivača poreza! | Poskok.info\nI DALJE JE NA SLOBODI: Lijanović iz budžeta platio dug utajivača poreza!\nFederalni ministar poljoprivrede, vodoprivrede i šumarstva Jerko Ivanković Lijanović odobrio je nedavno 914.045 KM iz federalnog budžeta širokobriješkoj firmi “ZD.I. Produkt”, inače jednoj od podružnica njegove porodične kompanije “Lijanovići d.o.o.”, saznaje “Dnevni avaz”.\nOsim činjenice da se radi o odobravanju državnih para firmi koja posluje pod okriljem njegove kompanije, zanimljivo je da se radi o iznosu koji praktično treba pokriti dug “ZD.I Produkta” prema državi, a koji je nastao po osnovu PDV-a, i to u iznosu od 828.431 KM!\nUpravo je za ovaj iznos, prema krivičnoj prijavi koju je Uprava za indirektne poslove BiH podnijela Tužilaštvu BiH, izbjegavanjem plaćanja poreza oštećena država.\nPrema obrazloženju ministra Ivankovića Lijanovića, firmi “ZD.I Produkt” u vlasništvu Zdravka Ivankovića odobreno je 914.045 KM u vidu jednokratne podrške za izvoz poljoprivrednih proizvoda?!\nMeđutim, na ovaj način ministar poljoprivrede FBiH, putem jednokratne pomoći, firmu koja je, kako tvrde u UIO, oštetila državu nagrađuje gotovo identičnim iznosom iz federalnog budžeta. Inače, “ZD.I Produkt” nalazi se na shemi Lijanovićevih firmi koje su sistemski potkradale državu.\nPrema prijavi UIO, porez u iznosu od 845.184 KM nije platila ni firma MI-MO Mostar, čiji je direktor bio Lijanovićev aktuelni ministar trgovine FBiH Milorad Bahilj, zatim “Farmer Mesna industrija” Široki Brijeg u iznosu od 834.158 KM te firma “Farmko” Široki Brijeg, koja državi po osnovu PDV-a duguje milion KM.\nKako smo ranije pisali, Agencija za istrage i zaštitu (SIPA) utvrdila je da postoji osnovana sumnja da su navedene firme utajile porez u višemilionskom iznosu.


ALEKSANDAR VUČIĆ: Logično da sa Zapada traže da se Srbija spoljnopolitički usaglasi s njima - Naša Borba\nALEKSANDAR VUČIĆ: Logično da sa Zapada traže da se Srbija spoljnopolitički usaglasi s njima\nPredsednik Srbije Aleksandar Vučić izjavio je danas da je specijalni izaslanik nemačke vlade za Zapadni Balkan Manuel Saracin na njihovom današnjem sastanku tražio da se „srpska spoljnopolitička agenda usaglasi sa evropskom, ali, naravno, razumevajući situaciju i činjenicu da to ne može uvek onako kako bi neki želeli“.\n„Jasno je izneo taj stav – to iznosi svaki predstavnik Evropske unije i zapadnog sveta. Nemojte da mislite da će bilo ko to da preskoči. To je logično ponašanje“, rekao je Vučić, na otvaranju punionice gazirane vode Rosa Homolje u Neresnici kod Kučeva.\nOn je na pitanja novinara rekao da se ljudi interesuju za „takve teme“ – odnos Srbija-EU, umesto da „podele s nama radost kada otvaramo neki pogon, ili polažemo kamen temeljac, jer to donosi hleb Srbiji“.\n„Zbog ovih stvari sam srećan, a sve te politike da budem iskren – od toga me boli glava i nastaviće da boli. Nije to problem, ali ne mora da boli sve građane Srbije, neka se raduju novoj investiciji“, rekao je Vučić.\nPrethodni tekstU Nišu nepodnošljivo poskupljenje grejanja, javnog prevoza i taksija\nSledeći tekstANA BRNABIĆ: Evropski put Srbije danas važniji nego ikad


U TOKU PROCES DIGITALIZACIJE PISARNICE PARLAMENTARNE SKUPŠTINE BOSNE I HERCEGOVINE\nU Odjelu Pisarnice, koja aktivnosti obavlja u sklopu Sektora za opće poslove Sekretarijata Parlamentarne skupštine BiH, u završnoj je fazi proces digitalizacije, odnosno prelaska sa manuelnog na digitalnu distribuciju akata potrebnih za rad Parlamentarne skupštine Bosne i Hercegovine, koji se provodi uz pomoć Misije OSCE-a u BiH.\nTokom 2008. godine počela je implementacija projekta Intraneta u svim organizacionim jedinicama Sekretarijata Parlamentarne skupštine BiH kojim se omogućava digitalna distribucija dokumenata zaposlenicima, poslanicima i delegatima PSBiH. Okončanjem procesa digitalizacije Pisarnice smanjit će se fizička raspodjela dokumenata što će dovesti poboljšanja kvalitete i ekonomičnosti rada Pisarnice, za što je u proteklom periodu organizirana i edukacija radnika ovog Odjela. Također, digitalnim načinom će se povećati sigurnost i blagovremenost prenosa dokumenata među zaposlenim u PSBiH, a sve u cilju kvalitetnijeg obavljanja povjerenih poslova zaposlenim u Sekretarijatu.\nKako bi proces digitalizacije u potpunosti bio proveden u PSBiH, u narednom periodu je planirano upoznavanje poslanika i delegata PSBiH sa prednostima ovog načina distribucije dokumenata. Tako će predstavnici zakonodavne vlasti imati mogućnost, pored manuelnog dostavljanja, i mogućnost elektronskog dostavljanja materijala potrebnih za rad domova i komisija Parlamentarne skupštine BiH.\nPlanirano je da projekat digitalizacije Pisarnice u potpunosti bude završen do kraja godine, kako bi početkom 2010. godine u potpunosti bio omogućena digitalni način distribucija dokumenata. (kraj)


Nastavlja se podizanje kapaciteta lokalnih samouprava | EurActiv Srbija\nNastavlja se podizanje kapaciteta lokalnih samouprava\nObjavljeno : 12.03.2019.\t Tweet\nStalna konferencija gradova i opština (SKGO) 12. marta je počela drugu fazu projekta "Upravljanje ljudskim resursima u lokalnoj samoupravi" sa ciljem da se uspostavi sistem za stručno usavršavanje zaposlenih u gradovima i opštinama u Srbiji, a ukupna vrednost projekta je četiri miliona evra. Trogodišnji projekat finansiraju EU i Savet Evrope (SE), a realizuje se u saradnji sa Ministarstvom državne uprave i lokalne samouprave, Kancelarijom SE u Beogradu i SKGO.\nMinistar državne uprave i lokalne samouprave Branko Ružić je, na petom sastanku Mreže SKGO za upravljanje ljudskim resursima, kazao da se reforma javne uprave u Srbiji ne zasniva na kratkoročnim i površnim promenama.\n"Promene su zahtevne i kompleksne, s obzirom na to da sistem javne uprave podrazumeva oko 500.000 zaposlenih i odnosi se na sve republičke, pokrajinske i lokalne organe i javne službe, a bez javnih preduzeća", rekao je on.\nRužić je ocenio da od načina na koji zaposleni u lokalnim samoupravama ostvaruju potrebe građana zavisi razvoj privrednog i društvenog života.\n"Reforma javne uprave je visoko pozicionirana u kriterijumima za ulazak Srbije u EU", naveo je ministar.\nRužić je ukazao da će uspostavljanje sistema za stručno usavršavanje zaposlenih na lokalnom nivou omogućiti podsticajno okruženje i dodatnu motivaciju za njihov rad.\n"Suština reforme javne uprave su njeni nosioci, odnosno ljudi. Reforma nije moguća bez reforme onih koji je sprovode", dodao je ministar.\nŠef misije SE u Beogradu Tobias Flesenkemper ocenio je da je izgradnja i unapređenje procesa upravljanja ljudskim resursima važna prekretnica za razvoj gradova i opština u Srbiji.\n"Druga faza projekta je odgovor na stalno rastuću potrebu za pružanjem podrške lokalnim samoupravama u reformisanju njihovog sistema upravljanja", naveo je on.\nPo njegovim rečima, implementacija projekta će omogućiti operativno upravljanje na lokalnom nivou.\n"Jedan od najvažnijih stubova demokratije za koju se zalaže SE je njena lokalna dimenzija s obzirom na to da su na lokalnom nivou demokratske vrednosti najdelotvornije", ocenio je Flesenkemper.\nDodao je da će jačanje operativnih kapaciteta upravljanja karijerama zaposlenih na lokalnom nivou, kao i proširenje saradnje sa međunarodnim institucijama u toj oblasti, omogućiti efikasnije zadovoljenje različitih potreba građana.\nGeneralna direktorka za demokratiju u SE Snežana Samardžić Marković podsetila je da je druga faza projekta "Upravljanje ljudskim resursima u lokalnoj samoupravi" nastavak istoimenog projekta koji se realizuje od 2016, a sa ciljem podrške gradovima i opštinama u Srbiji u formiranju modernog službeničkog sistema.\n"U prvoj fazi projekta već smo postigli značajne rezultate. Imali smo 20 pilot opština koje su unapredile svoje upravljanje ljudskim resursima, a pomogli smo Srbiji da razvije i Nacionalnu akademiju za javnu upravu", rekla je ona.\nPo njenim rečima, krajnji cilj projekta je da Srbija dobije transparentnu državnu i lokalnu administraciju koja je okrenuta pružanju najrazličitijih usluga građanima.\n"Moramo da se pobrinemo da takav sistem svakodnevno funkcioniše u svim lokalnim samoupravama u Srbiji", ukazala je Samardžić Marković.\nOna je navela da je građanima Srbije lokalna vlast "prvo mesto u koje odlaze kada žele da reše svoje probleme" zbog čega je neophodno da ih tamo sačekaju stručni i odgovorni zaposleni.\n"Na lokalnom nivou počinje poverenje građana u institucije i na najbolji način se utvrđuje kako demokratija funkcioniše", rekla je Samardžić Marković.\nŠef drugog sektora operacija Delegacije EU u Srbiji Štefen Hudolin ocenio je da je Vlada Srbije kontinuirano posvećena reformi javne uprave na centralnom i lokalnom nivou.\nOn je ocenio da je lokalni nivo vlasti jako važan jer je velika većina zakonodavstva EU kroz kohezione fondove usmerena na lokalnu samoupravu.\n"Za zemlje članice EU, kao i za one koje su njeni kandidati, administrativni kapaciteti i razvoj ljudskih resursa u jedinicama lokalne samouprave su od suštinskog značaja za ostvarivanje efikasne reforme", rekao je Hudolin.\nPo njegovim rečima, u lokalnim samoupravama u Srbiji treba da se uspostave evropske vrednosti kao što su predvidljivost, odgovornost, transparentnost, finansijska stabilnost, kao i učešće građana u javnoj upravi.\n"Upravljanje ljudskim resursima je osnovna funkcija svake organizacije. Ukoliko postoji adekvatno upravljanje u toj oblasti onda organizacija ima kvalifikovane ljude koji su motivisani za obavljanje svog posla", naveo je Hudolin.\nGeneralni sekretar SKGO Đorđe Staničić rekao je da će se uspostavljanjem sistema za stručno usavršavanje zaposlenih u lokalnim samoupravama podići kapacitet lokalne samouprave za pružanje usluga građanima, a sve u skladu sa Strategijom reforme javne uprave u Srbiji.\n"Da bi mogao da se ostvari postavljen cilj naše zemlje da uđe u EU neophodno je da se oko 60 do 70% evropskih vrednosti ostvari na lokalnom nivou vlasti u Srbiji", kazao je Staničić.\nOn je naveo da će u narednom periodu zaposleni u lokalnim samoupravama u Srbiji proći kroz obuke koje će im omogućiti efikasniji, transparentniji i bolji rad.\n: Lokalne samouprave sprovode projekte EU upravljanja imovinom\n: U pristupanju Srbije EU najvažnija koordinacija nacionalne i lokalne\n: Neophodna veća uključenost lokalnih samouprava u procesu ...


(UZNEMIRUJUĆE FOTOGRAFIJE) Dan posle brutalnog napada ISIS-a u Kabulu: Tuga, suze i krvave ulice\nU senci napada u Minhenu ostao je teroristički napad u Kabulu. Islamska država preuzela je odgovornost za napad u kom je ubijeno 80 ljudi, što je jedna od najsmrtonosnijih napada koji je ova teroristilčka grupa izvela bilo gde u svetu.\nDan nakon krvavog napada, porodice i prijatelji oplakuju svoje voljene, a zvaničnici te zemlje proglasili su dan žalosti.\nNapad se dogodio tokom mirnnih demonstracija pripadnika šiitske hazarske manjine u Kabulu. Lokalni zvaničnici objavili su da je pored 80 ubijnih, povređeno još 230 ljudi, među kojima je i mnogo osoba sa teškim povredama i u kritičnom stanju.\nMinistarstvo unutrašnjih poslova saopštilo je da je do eksplozije najverovatnije došlo "kada se bombaš samoubica razneo usred gomile okupljenih demonstranata".\nHazarska manjina koju čine šiitski muslimani, u pretežno sunitskom Avganistanu često se nalazi na meti terorista Islamske države. Iako su manjina u Avganistanu, njihova populacija broji oko 30 miliona stanovnika, odnosno oko 15 odsto avganistanske populacij. Čine nejsiromnašniji sloj stanovništvau toj zemlji i često su izloženi diskriminaciji.\nTog dana, okupili su se na mirnom protestu da bi od vlasti zatražili preusmeravanje strujnog dalekovoda ka njihovoj siromašnoj provinciji Bamijan. Prvobitno je bilo predviđeno da dalekovod ide kroz provinciju Bamijan u centralnom delu zemlje, gde živi većina Hazara, ali je ruta promenjena 2013. godine po naredbi tadašnje vlade. Hazarski lideri ocenili su taj potez vlasti diskriminatornim u odnosu na njihovu zajednicu i provinciju, koja je najsiromašnija u Avganistanu.\nTokom celog dana, građani Kabula pale sveće i ostavljaju cveće na mestu ekplozije gde su i dalje vidljivi tragovi krvi.\nPorodice od sinoć preuzimaju tela svojih najmilijih iz okolnih bolnica, a pripreme za sahrane već su počele.


Snaga da ostvarimo ciljeve - Glas Podrinja\nZelena stranka predala potpise podrške za lokalne izbore\nPotpisi podrške građana listi Zelene stranke „Zelena stranka – Mirjana Bingulac” za predstojeće lokalne izbore u utorak su predati Gradskoj izbornoj komisiji.\nPredsednica Gradskog odbora Zelene stranke Mirjana Bingulac se tom prilikom zahvalila svim sugrađanima koji su dali podršku za kandidaturu ove liste, čime im je omogućeno učešće na predstojećim lokalnim izborima.\n-Zelena stranka će se u našem gradu zalagati da svi dišemo čist vazduh, za zabranu ulaska bilo koje firme sa prljavom tehnologijom, za zaštitu prava društveno osetljivih grupa, dece sa posebnim potrebama i njihovih roditelja, zatim za zaštitu prava penzionera kao invalidnih osoba, zaštitu ljudskih prava, a između ostalog i uvođenje ekologije u sve segmente života - rekla je Mirjana Bingulac.\nPredsednica Gradske organizacije invalida rada i kandidatkinja za odbornika Miroslava Savković istakla je da se kroz delovanje Zelene stranke ostvaruju životni zadaci i da akcenat na zdravoj životnoj sredini.\n-U samom nazivu Gradske organizacije invalida rada stoji da su članovi osobe sa invaliditetom, koji su svojim mukotrpnim radom zaradili bolest zbog nekakvih loših uslova ili zastarele tehnologije. Zelena stranka daje nam nadu da ćemo moći da podržimo aktivno ono što je društvena i ekonomska neravnopravnost, malo diskriminacija osoba sa invaliditetom i vidimo da ćemo uključujući se u očuvanje prirode da živimo u harmoniji sa prirodom, da smanjimo broj osoba sa invaliditetom i na taj način priroda višestruko vratiti – rekla je Miroslava Savković.\nPredstavnici Zelene stranke pozvali su sugrađane da podrže njihovu listu u što većem broju i tako dozvole da ova stranka u političkom životu Šapca pokaže stručnost, želju i snagu u ostvarivanju zadatih ciljeva.


Autoput od Bara do granice sa Srbijom "u roku"\nRadovi na izgradnji autoputa Bar - Boljari (foto: Portal RTCG, arhivska fotografija)\nIzgradnja prve dionice autoputa od Bara prema granici sa Srbijom, od Podgorice do Mateševa, biće završena u roku, na kvalitetan način i uz poštovanje najviših bezbjednosnih standarda. To je kazao glavni direktor kineske kompanije CRBC Lu Šan na sastanku sa crnogorskim premijerom Duškom Markovićem.\nŠan je istakao da je dionica crnogorskog autoputa, među 200 projekata koje njegova kompanija radi širom svijeta, jedan od prioriteta kompanije CRBC.\n"Najavio je da će pojačati prisustvo inženjera i menadžmenta na terenu te zaposliti dodatnu radnu snagu i iz Crne Gore kako bi se intezivirali radovi na autoputu. Šan je rekao i da će posebna pažnja biti posvećena zaštiti životne sredine", saopšteno je nakon sastanka.\nPremijer je kazao da je izuzetno zadovoljan dinamikom radova u 2017. godini i ponovio očekivanje da u ovoj godini bude potrošeno svih 194,3 miliona eura predviđenih za autoput u kapitalnom budžetu za ovu godinu. On je podsjetio da je do sada izdato 16 građevinskih dozvola, te da se ubrzo očekuje izdavanje još jedne, čime se stvaraju uslovi da na cijeloj trasi ima više mašina i zaposlenih.\n"Premijer je saopštio da Vlada već u ovom trenutku radi na stvaranju pretpostavki za nastavak gradnje autoputa od Mateševa do granice sa Srbijom. Direktor CRBC-a je kazao da je njegova kompanija dogovorila sa vlastima u Srbiji izgradnju autoputa do granice sa Crnom Gorom, kako bi se spojio sa trasom koja na teritoriji naše države treba da ide do Boljara. Istakao je važnost ovog projekta ne samo za Crnu Goru i Srbiju, već i za cio region Zapadnog Balkana", navodi se u saopštenju nakon sastanka.\nVlada Crne Gore, kako je naveo premijer, ima planove za ozbiljan razvoj infrastrukture, ne samo u drumskom, nego i u željezničkom saobraćaju, ali ukazao da se moraju naći modeli kako se ne bi ugrozili napori koje Vlada čini u konsolidaciji javnih finansija. U tom kontekstu, sagovornici su pozitivnim ocijenili model privatno-javnog partnerstva.\nCRBC planira da značajno poveća broj radnika na terenu ali i mehanizacije i operative kako bi obezbijedili da projekat bude završen u roku, kazao je pedsjednik te kompanije Lu Šan.\nPredsjednik CRBC-ja se danas sastao sa Ministrom saobraćaja i pomorstva Osmanom Nurkovićem. Ministar je još jednom naglasio važnost i veličinu projekta za Crnu Goru i u građevinskom, ali i u finansijskom smislu. Predsjednik kompanije CRBC je predočio namjeru da se tokom svoje posjete lično uvjeri u proces realizacije ovog, kako je istakao, za kompaniju važnog projekta, koji je, kaže, svojevrstan test kako za državu kao investitora, tako i za kompaniju koja pokušava da se pozicionira na evropskom tržištu.


Bisera Turković se ponaša kao nenavođena raketa. Tako srpski član Predsjedništva Milorad Dodik komentariše posljednji potez šefa diplomatije BiH.\nTurkovićeva je uprkos zaključcima Predsjedništva da nema imenovanja u DKP, dok se ne uradi nova sistematizacija u MIP-u, SDS-ovog Gordana Milinića rasporedila na poziciju ministra-savjetnika u Pekingu. Turkovićeva nikada nije dostavila izvještaj o popunjenosti diplomatsko-konzularne mreže po nacionalnom rasporedu, a sada se oglušila o Zaključak Predsjedništva koji je još na snazi.\n"Mi imamo ozbiljan problem u ministarstvu spoljnih poslova. Ova ministarka to radi kao neka nenavođena raketa, koju nikad ne znate gdje će bubnuti i šta će učiniti. Dozvolila je sebi da sprečava diplomatsku poštu koju šalje srpski član Predsjedništva kao i predsjedavajući Savjeta ministara i kada prođu termini, onda niti ih vrati, niti obavijesti one koje je trebalo", kaže Dodik.\nTurkovićeva disciplinovano provodi politiku SDA. Svi znamo kako ta stranka gleda na Srpsku i njene interese. Kaže to bivša zamjenica ministra i savjetnik srpskog člana Predsjedništva Ana Trišić-Babić. Srpska je, dodaje, imala priliku da preko svog šefa diplomatije promijeni stanje u DKP.\n"Nažalost, bivši ministar Igor Crnadak više se bavio unutrašnjom politikom i danas imamo jako lošu poziciju srpskog kadra u MIP-u. Srpski član Predsjedništva BiH Milorad Dodik je imenovao sve šefove DKP-ova koje pripadaju Srpskoj, ali to nije dovoljno, jer ne čine DKP samo ambasadori već i veliki broj diplomata, čija uloga je jako bitna u realizaciji ciljeva spoljne politike", kaže Trišić-Babić.\nNe samo da je Turkovićeva prekršila zaključak Predsjedništva. Na mjesto ministra savjetnika je postavila nesposoban kadar, poručuje SNSD-ova Dušanka Majkić. Tvrdi da je očigledno da Bisera Turković i SDA takve nagrađuju jer su podobni.\n"Raspoređivanje Gordana Milinića, donedavno neuspješnog direktora Agencije za promociju stranih investicija, kadra SDS-a, na poziciju ministra-savjetnika u Ambasadi BiH u Pekingu, potpuno je nevjerovatna stvar. Riječ je o licu koje nije ništa uradilo tokom cijelog svog mandata, osim što je proputovalo svijet, a kome Parlamentarna skupština BiH nikada nije usvojila nijedan izvještaj o radu", kaže Majkić.\nSDA, zajedno sa Biserom Turković, spasavaju SDS-ove kadrove, smatra i Milorad Dodik.\n"Ovo je neprihvatljivo, ovo ću urušiti definitvno, ona to savršeno dobro zna da ovaj nema nikakvu podršku srpskog naroda, niti nas, to je jedan špekulant, koji je u ime SDS-a lagao prije nekoliko godina", kaže Dodik.\nPrvom prilikom će, kaže Dodik, u Predsjedništvu otvoriti pitanje Turkovićeve kao ministarke i od SDA na tom planu tražiti korekcije. Milinić, koji je i bivši ambasador u Rusiji, do novembra prošle godine bio je direktor agencije za unapređenje stranih investicija u BiH. Odmah po isteku direktorskog mandata je, prema saznanjima medija, tadašnjeg ministra Igora Crnatka molio da ga vrati na posao u MIP.


Srpski teniser Novak Đoković deportovan je 16. januara iz Australije nakon što je sud odbio njegovu žalbu na ukidanje vize.\nAustralijski ministar za imigraciju Aleks Hok (Alex Hawke) potvrdio je da je teniser napustio tu zemlju.\n"Pozdravljam jednoglasnu odluku Saveznog suda Australije, koji je podržavo moju odluku da iskoristim svoja ovlašćenja prema Zakonu o migracijama i ukinem vizu gospodinu Novaku Đokoviću u javnom interesu", napisao je Hok na Twitteru.\nPrvi teniser sveta napustio je Australiju, nekoliko sati nakon što je tročlano veće Saveznog suda Australije odbilo njegovu žalbu na otkazivanje vize jer nije vakcinisan protiv korona virusa.\nTeniser se u Melburnu ukrcao na let za Dubai, grad u Ujedinjenim Arapskim Emiratima iz kojeg je 5. januara i doputovao u Australiju.\nKako je preneo novinar AFP-a, Đoković je na aerodrom u Melburnu došao u pratnji policije.\nĐoković je posle odluke suda rekao da je razočaran, ali da će sarađivati sa nadležnima prilikom napuštanja Australije.\n"Uzeću neko vreme za odmor i oporavak pre nego što dam neki dodatni komentar na ovu temu. Jako sam razočaran odlukom da mi se ukine viza jer to znači da ne mogu da ostanem u Australiji i učestvujem na Australian Openu", kazao je teniser.\nPremijer Australije Skot Morison (Scott Morrison) pozdravio je odluku suda navodeći da je teniseru viza ukinuta iz zdravstvenih i bezbednosnih razloga i u javnom interesu.\n"Savezni sud Australije jednoglasno je odlučio da odbaci zahtev Novaka Đokovića za preispitivanje kojim se osporava odluka ministra za imigracije da mu ukine vizu. Odluka je doneta iz razloga zdravlja, bezbednosti i reda i na osnovu toga što je to bilo u javnom interesu", naveo je Morison u saopštenju.\nTeniser je posle odluke suda rekao da je razočaran, ali da će sarađivati sa nadležnima prilikom napuštanja Australije. Na slici: Novak Đoković na aerodromu u Melburnu uoči ukrcavanja na let za Dubaji, 16. januar 2022.\nTenis Australia, organizator Australian Opena, saopštio je 16. januara da poštuje odluku Saveznog suda te zemlje o otkazivanju vize teniseru.\nNakon neuspelog pokušaja prvog nosioca da zaustavi deportaciju iz Australije, organizatori su objavili novi redosled igre.\nUmesto Đokovića, igraće italijanski teniser Salvatore Caruso koji će se na otvaranju turnira 17. januara suočiti sa srpskim igračem Miomirom Kecmanovićem, preneo je CNN.\nAsocijacija teniskih profesionalaca (ATP) saopštila je da je odlukom suda o odbijanju Đokovićeve žalbe "stavljena tačka na niz događaja koji su za duboko žaljenje" i da će njegovo odsustvo na prvom grend slemu ove sezone biti "gubitak za tenis".\n"Na kraju, sudske odluke koje se tiču pitanja javnog zdravlja moraju se poštovati. Potrebno je više vremena da se sagledaju činjenice i izvuku pouke iz ove situacije", navodi se u saopštenju ATP-a.\nDodaje se da je "bez obzira na to kako smo do ove tačke došli, Novak jedan od najvećih šampiona u našem sportu i njegovo odsustvo sa Australijan opena je gubitak za tenis".\nATP je naglasio da i dalje snažno preporučuje vakcinaciju svim igračima i podsetio na početak Đokovićevih problema, jer je želeo nevakcinisan da igra u Australiji.\nTenis Australia: Poštujemo odluku suda o Đokoviću\nNajviši državni zvaničnici Srbije osudili su odluku suda.\nPredsednik Srbije Aleksandar Vučić izjavio je da je odluka "politička" i da predstavlja "lov na veštice", dok je premijerka Srbije Ana Brnabić nazvala "skandaloznom".\nPorodica tenisera saopštila je da je razočarana i da smatra da su prilikom odlučivanja o otkazivanju vize prevladali "politika i drugi interesi".\nMinistar za imigraciju Australije iskoristio je 14. januara diskreciona ovlašćenja i na osnovu javnog interesa ukinuo vizu Đokoviću, koji nije vakcinisan protiv korona virusa.\nOdlukom ministra, Đokoviću je viza ukinuta po drugi put. To su prethodno učinile australijske granične vlasti, ubrzo pošto je teniser 5. januara sleteo u Melburn, navodeći da nije pružio odgovarajuće dokaze da bi dobio medicinsko izuzeće.


Austrija produžava granične kontrole za šest mjeseci - Klix.ba\nAustrijske vlasti produžit će kontrolu granica sa Mađarskom i Slovenijom na još šest mjeseci, do maja 2019. godine, javila je novinska agencija APA pozivajući se na dokument koji je pripremio ministar unutrašnjih poslova Herbert Kikl.\n"Zbog velikog broja privođenja lica ili tražilaca azila koji su ilegalno ušli ili borave u Austriji, austrijska Vlada je zaključila da situacija nije dovoljno stabilna. Austrija je zato odlučila da uvede interne granične kontrole sa Slovenijom i Mađarskom nakon 11. novembra 2018. godine", navodi se u dokumentu.\nAPA navodi da će ovaj dokument biti proslijeđen Briselu i drugim zemljama šengenske zone.\nAustrija je u septembru 2015. godine privremeno uvela kontrole na granicama sa Mađarskom, Italijom, Slovačkom i Slovenijom.\nEvropa se od 2015. godine suočava sa migrantskom krizom sa hiljadama izbjeglica koje dolaze iz zemalja pogođenih sukobima, podsjeća "Sputnjik".


Čuvari internet identiteta na Konferenciji DIDS 2018 - AgitPROP\nautor\tLazar Bošković\t/ 10. 03. 2018.\t/ Objavljeno u Naše vesti, Novosti\nDeveta godišnja konferencija o Internetu u Srbiji – DIDS 2018, pod sloganom „Čuvari internet identiteta“, održana je 6. i 7. marta u organizaciji Fondacije „Registar nacionalnog internet domena Srbije“ (RNIDS), u Hotelu „Metropol Palace“ u Beogradu.\nOko 450 posetilaca i preko 2000 gledalaca onlajn prenosa pratilo je predavanja i panel diskusije sa 16 stranih i domaćih stručnjaka o aktuelnim temama iz digitalne sfere, kao što su zaštita podataka o ličnosti u svetlu GDPR-a, uloga digitalizacije u očuvanju nasleđa i značaj onlajn prisustva za poslovanje.\nKreativni koncept najposećenije godišnje konferencije o Internetu u Srbiji i regionu – DIDS 2018. je kao i prethodnih godina radila ekipa u sastavu: Lazar Bošković (AgitPROP), kreativni direktor, i Miodrag Veselinović (Metropolis), kao art direktor. Isti tim kreirao je i novi internet sajt Konferencije na adresi dids.rs. Slogan ove godine glasi „Čuvari internet identiteta“, jer je internet identitet zajednička nit koja povezuje sve tematske blokove Dana internet domena Srbije. Za svaku od tema kreiran je akcioni heroj, koji nosi ime proisteklo iz naziva blokova.\nPrvi blok DIDS-a pod nazivom „Sajber ličnost“ bio je posvećen evropski, a i globalno, aktuelnoj temi GDPR – Opšta uredba o zaštiti podataka o ličnosti, koja krajem maja stupa na snagu u EU i utiče i na poslovanje pojedinih poslovnih subjekata u Srbiji. Drugi blok nosio je naziv „Digitalno nasleđe“ i bavio se digitalizacijom u kulturi i nauci. Treći blok, nazvan „Onlajn poslovanje“, predstavio je domaće firme koje u svom poslovanju uspešno koriste sve prednosti internet tehnologija na nacionalnim internet domenima.\nPored kreativnog koncepta događaja i koncepta i sadržaja novog internet sajta, agencija AgitPROP je radila saopštenja za medije, tekstove za sve promotivne materijale i scenario samog događaja. Takođe, pripremili smo i specijalno izdanje “RNIDS info”, posvećeno DIDS-u (preuzmite: RNIDSinfo38.pdf, 1,6 MB).\nTagged under: INTERNET, KONSALTING, KONSULTANT, MARKETING\nKonferencija o Internetu DIDS 2016